Hauenkalastajien uusi raamattu – Pike Fever - Kalamies.com - Vapaa-ajan kalastus, kalastusveneet, kalastusvälineet ja kaikki kalastuksesta\non tammikuu 6, 2020\nTanskalainen pitkän linjan kalastaja, toimittaja ja valokuvaaja Jens Bursell teki vuosikausia töitä tuottaakseen kaikille hauenkalastajille – aloittelijoista ammattilaisiin – eepoksen, josta löytää ratkaisun jokaiseen kalastajaa askarruttavaan seikkaan. Syntyi 375-sivuinen ja 1,6 kiloa painava Pike Fever.\nJens todella tietää mistä puhuu. Hänen innovatiivisia vapautusrigeistä ja hauenkalastuksen tekniikoista kertovia artikkeleita on julkaistu myös meillä Suomessa Kalastus-lehden sivuilla. Miehen sanojen painoarvoa korostavat satojen eri kielillä julkaistuiden artikkeleiden tuoma vakuuttavuus.\nHauen saaminen iskemään on eräs hienoimmista luvuista.\nJens on kerännyt kirjaansa varten avustajikseen pääosin tanskalaisia hauenkalastuksen pioneereja, mutta sivuilla näkyy myös monia ruotsalaisia, saksalaisia, englantilaisia, ranskalaisia ja espanjalaisia hauenkalastajia kertomassa kokemuksistaan. Haukihan elää varsin hyvävoimaisina kantoina ympäri Eurooppaa, joten siksikin on luontevaa, että ääneen pääsevät taiturit myös Pohjoismaiden ulkopuolelta.\nRavintokaloihin keskittyvä luku on mykistävää katsottavaa.\nTäyttää asiaa selkeästi kerrottuna\nMoni voi ihmetellä miten hauenkalastuksesta pystyy kirjoittamaan lähes 400 sivua ja arkille, jonka koko on 215×275 mm eli kyse on kunnon tietokirjasta kovine kansineen.\nUistinkalastajaa ei unohdeta missään muodossa. Tietoa on jopa ähkyksi asti.\nKirja aloittaa tutustuttamisen hauenkalastukseen hauen biologiasta, jonka jälkeen siirrytään käymään näkökulmia niin vene- kuin rantakalastukseen kuin kalastuselektroniikankin suhteen. Tämä osuus on vielä hyvinkin yleistasoista ja jokaisen kalastajan helposti löydettävissä olevaa tietoa.\nKirja pääsee todella vauhtiin sivulta 80, jossa kerrotaan miten saada hauki iskemään, käyttipä mitä pyytöä hyvänsä. Jens kuvailee hienosti tilanteita kun hauki on seurannut, mutta ei iske ja miten hän on onnistunut saamaan ensi alkuun iskuhaluttomalta vaikuttavan hauen iskemään.\nPerukkeet ovat kattavasti käsitelty.\nKaikki kalastusmuodot huomioitu\nPike Fever ei rajoitu vain uistinkalastukseen vaan tarjoaa sivutolkulla asiaa niin perhokalastuksesta, vetouistelusta, täkykalastuksesta, vertikaalijgauksesta sekä erilaisista talvikalastuksen muodoistakin. Suomalaisen kalastajan on hyvä hieman laajentaa perspektiiviään tämän kirjan annin avulla.\nPerhokalastaja löytää kirjasta paljon tietoa.\nHieman yllättäen kirjassa suhtaudutaan varsin suopeasti elävällä täyllä onkimiseen, joka ainakin minun mielestäni on turhaa eläinrääkkäystä. Toki painoarvo on hauen ravinnoksi käyttämissä erilaisissa särkikaloissa, mutta eläviä olentoja nekin ovat. Tämä oli mielestäni muuten mahtavan kirjan harmaampaa aluetta.\nElävällä täyllä kalastus on hieman harmaalla alueella.\nMestariteos antaa erittäin yksityiskohtaisen käsityksen siitä, kuinka parantaa ylöstuloprosenttia jopa 80-90 % käyttämällä erilaisia rigauksia, joiden avulla hauki pääsee uimaan vapaasti tartuttuaan, mutta pysyy silti hyvin kiinni rigin myötäillessä kalan liikkeitä.\nRigit ovatkin pääroolissa lähes 100 sivun verran, jossa niiden käyttöön ja rakentamiseen opastetaan järkiperäisesti hauen leukojen anatomiaa myöten. Samalla painotetaan oikeanlaisen rigin merkitystä niin tartutuksen kuin hauen hyvinvoinninkin kannalta. Esimerkiksi isot koukut ovat Jensin mielestä turhaa ja pienemmät pureutuvat paremmin rigiä käyttäessä hauen leukaperiin oikealle paikalle, josta myös vapauttaminen on helpompaa.\nRigaukset ovat upeaa luettavaa.\nPike Fever on todellakin ansainnut paikkansa hauenkalastajien kirjahyllyssä. Se tarjoaa kattavan näkemyksen tämän päivän hauenkalastuksen eri muotoihin ja peilaa myös tulevaisuutta käyden läpi haukien lisääntymismahdollisuuksia ja kalastajien muuttuneita asenteita.\nTätä tietopakettia ei kannata ohittaa.\nLuin itse englanninkielisen laitoksen ja käytin aikaa noin kuukauden päivät. Kalakuumetta se ei ainakaan vähentänyt. Suosittelen lämpimästi.\n375 sivua, saatavilla tanskaksi, ruotsiksi, englantilainen ja saksalainen versio\nHinta 39,95 euroa\nKirjoja saatavilla esimerkiksi amazon.co.uk, eBay.com\nOsta omasi suoraan: https://releaserigshop.com/product/pike-fever/\nhauenkalastus Jens Bursell kirja Pike Fever rigit\nTehoa tulentekoon – Kaari Loimu -plasmasytytin


Justin Gaethje väliaikainen mestari – Tony Ferguson taipui\nJUURI NYTSaksan demareiden loppukiri yllätti tutkijankin: ”Jos olisit kolme kuukautta sitten kysynyt...”Tumma hahmo odotti ovella, kun sisälle levisi liekkimeri – silloin Tanjan piti tehdä elämänsä vaikein päätös\nYllättävä päätös UFC-illalle: Justin Gaethje nousi väliaikaiseksi mestariksi – kevyt suora päätti odotetun huippuottelun\nJustin Gaethje on kevytsarjan väliaikainen mestari.\nJustin Gaethje on kevytsarjan väliaikainen mestari. Kuva vuodelta 2019. ZUMAWIRE/MVPHOTOS\n10.05.2020 klo 8:50\nKatso videolta matsin päättänyt osuma. UFC on katsottavissa Viasatin kanavilla ja Viaplayssa.\nUFC 249 -illan viimeisessä ottelussa Tony Ferguson taipui Justin Gaethjen käsittelyssä. Tuomari päätti ottelun viidennessä erässä, kun Gaethjen kevyehkö vasen suora sai Fergusonin sekaisin.\n– Jos tuollainen lyönti tulee ekassa erässä, ei Ferguson olisi moksiskaan, Viasatin selostaja totesi.\nMutta kun Gaethje oli pehmittänyt vastustajaansa jo neljä erää isoillakin osumilla, ei matsin päättävän pommin tarvinnut olla enää mikään tappoisku.\nVoiton myötä Gaethejsta tuli kevytsarjan väliaikainen mestari. Hän pääsi matsiin takaoven kautta, kun painoluokan hallitseva mestari Habib Nurmagomedov ei päässyt Venäjältä ottelemaan koronavirusrajoitteiden vuoksi.\nTappion myötä 36-vuotiaan Fergusonin12 ottelun tappioton putki meni poikki.\nGaethje, 31, on nyt voittanut neljä viimeistä otteluaan. Hänen saldonsa vapaaotteluhäkissä on 22 voittoa, kaksi tappiota.\nUFC-tähden valmentajaisä makaa koomassa – ”Perhettä ei päästetä vierailulle” Pelottava tyrmäys UFC:n paluuillassa: 120-kiloinen lihaskimppu päätti ottelun 20 sekunnissa – ”Hän ei tiennyt, mitä on tekemässä”UFC:n supertähti teki järjettömän painonpudotuksen – suomalaisvalmentaja varoittaa: ”Ei kannattaisi huvin vuoksi”Paha takaisku! Vapaaottelijalla korona – UFC 249 -illassa perutaan yksi matsiEi herkille: UFC-ottelijan kasvot murjottiin karmeaan kuntoon – ”Herrajumala!”


Habitat Kahor Taitettava Pöytä | Vepsäläinen\nfi>Pöydät>Ruokapöydät>Habitat Kahor -Pöytä\nHabitat Kahor Taitettava Pöytä\nKahor -pöydän kätevän taittomekanismin ansiosta pöytää voi käyttää niin ruoka- kuin työpöytänäkin pienessä tilassa taitettuna. Sen ympärille mahtuu tarvittaessa kuusi ihmistä syömään.\nValmistettu massiivitammesta ja tammiviilutetusta kalustelevystä.\nP 160 x L 45 x K 76 cm Tammi Tammi 811663\nFritz Hansen Superellipsi B620 -ruokapöytä, 170/270 x 100 cm, valkoinen\nMilk Jänis Pehmolelu, Vaaleanpunainen\nHabitat Milk -malliston ihastuttava vaaleanpunainen kuviopainatettu pupupehmolelu/tyyny. Pupu toimii niin sisustuselementtinä kuin oikeana pehmolelunakin.\nMilk Seinäkoukku/naulakko, keltainen


Keittiön lattia muovimatto – Perustukset ja valu\nMuovimatto on hyvä vaihtoehto parketti-, laatta- tai laminaattilattian sijaan. Muovimatot soveltuvat kaikkiin kohteisiin, ja niiden avulla voit luoda kotiin tai . Uusien muovimattojen design on moderni, ne ovat kestäviä ja.\nLyhyesti sanottuna, vinyyli on täydellinen keittiön lattia! Asun 70-luvulla rakennetussa elementti- kerrostalossa kolmen huoneen ja keittiön asunnossa. Lattialla on ikivanhat muovimatot, joissa saumat . Lattiaan voi kokeilla rohkeasti esimerkiksi värikästä parkettia, ekologista.\nMuovimattoa saa nykyään monessa kuosissa ja värissä. Vinyylilattiat -tuoteryhmän tuotteet löydät edullisesti Netraudasta. Saatavilla jo 1tuotetta – klikkaa ja tutustu tarjouksiin! Tämän tuloksen kuvausta ei ole saatavilla sivuston robots.\nSe käy materiaaliksi erityisesti kuiviin tiloihin, kuten vaatehuoneisiin, keittiöihin ja makuuhuoneisiin. Muovimaton suosio lattiamateriaalina on . Vanha lattia on muovimatto, joka on asennettu uivana vielä vanhemman liimatun. Mä olisin halunnut aikoinaan laatat keittiön lattiaan mutta . Tarkett vinyylimatto Extra 3m -Legacy .\nPrev Patolevy hinta\nNext Tukin mitat


Huomio! Tämä on APUSIVU uutisille.\nPääsääntöisesti uutiset ovat Sahtiverkon etusivulla ja niistä on linkki SILLE sivulle, jolla asiasta kerrotaan enemmän.\nKerro puuttuva sahtiin liittyvä uutinen: [email protected]\nSahtia Barcelonan olutmessuilla 2018\nUnited Gypsies Brewery osallistuu Barcelonan olutfestivaaleille sahdilla!\nFestivaalit ovat 16. - 18.3.2018\nOsallistuvat panimot on listattu sivulle\nSieltä näkee myös sen, että Espanjassakin alkaa olla pienpanimoita.\nSuomi100-Sahti OlutExpossa 2017\nSuomi100-Sahti julkaistiin perjantaina 27.10.2017 OlutExpossa Helsingin Kaapelitehtaalla. Suomen sahtimestari 2017 Ari-Samuli Suoniemi oli paikalla julkistamistilaisuudessa.\nMuinaisolut valmistettiin Ari-Samuli Suoniemen reseptiikkaa noudattaen Pyynikin käsityöläispanimossa. Kaupallisen erän erona oli sahtivierteen keittäminen, käyttäminen kuivemmaksi ja satavuotiaan Suomen kunniaksi lisätty perinteikäs rukiisuus.\nVasemmalla Tuomas Pere Pyynikin käsityöläispanimosta vierellään Suomen mestari 2017 Ari-Samuli Suoniemi.\nKuvan otti Max Crawford.\nSahdin nimisuojaa rikottu Suomessa\nValvira tutkii sahdin nimisuojan rikkovien tuotteiden myyntiä Suomessa. Viranomaisten tietoon on tullut ainakin kaksi Aito perinteinen tuote -suojan rikkonutta sahtia. Norjalaisen pienpanimon sahdissa on käytetty vääränlaista hiivaa ja kotimainen viinitila on myynyt puolestaan liian mietoa sahtia.\nUutinen julkaistu Olutkulttuuri.fi sivulla 24.9.2009.\nToivomus vuodelta 2005: Sahti verottomaksi\nSuomen Sahtiseura toivoo, että sahti poistettaisiin kokonaan alkoholiveron piiristä. - Sahti ei ikinä kasva massatuotteeksi, joten perinnekulttuurin säilymisen varmistamiseksi valmistus ja jakelu pitää tehdä mahdollisimman joustavaksi, sanoo Isojoella toimivan Sahtiopiston vetäjä Hannu Väliviita.\nSahtiseuran Nokialla järjestetyssä vuosikokouksessa 9.4.2005 puheenjohtajana valittiin jatkamaan Lammin Sahti Oy:n toimitusjohtaja Pekka Kääriäinen. Sahtiseuraan kuuluu noin 200 sahdinvalmistajaa ja -harrastajaa pääasiassa Hämeestä ja Pirkanmaalta.\nSahdinvalmistuksen SM-kisat järjestetään la 6.8.2005 Kärkölässä, Huovilan puistossa.\nSahdille EU:n nimisuoja v. 2002\nSahti on rekisteröity EU:n aito perinteinen tuote (APT) -rekisteriin.\nSahdin lisäksi APTsuojauksen saaneita tuotteita on koko Euroopassa tähän mennessä vain noin kymmenen, muun muassa belgialaisia hedelmäoluita (Kriek, Gueuze, Faro) sekä Mozzarella -juusto ja Traditional Farmfresh Turkey -kalkkuna.\nEU:n laajuinen nimisuojajärjestelmä perinteisille maataloustuotteille ja elintarvikkeille on ollut olemassa vuodesta 1992 lähtien. Ensimmäiset suojaukset rekisteröitiin vuonna 1996. Suojausjärjestelmiä on kolme erilaista: suojattu alkuperänimi (SAN), suojattu maantieteellinen merkintä (SMM) ja aito perinteinen tuote (ATP).\nSuojattu alkuperänimi (SAN) -suojauksen voi saada tuote, joka sekä tuotetaan että jalostetaan rajatulla maantieteellisellä alueella. Esimerkiksi Lapin puikulan tuotanto ja jalostus tapahtuu Lapin maakunnan alueella. Muita tunnettuja SAN-tuotteita ovat muun muassa Parman kinkku, Roquefort -juusto ja Kalamata-oliivit.\nSuojattu maantieteellinen merkintä (SMM) -suojauksen saanut tuote liittyy myös perinteisesti rajattuun maantieteelliseen alueeseen, mutta siinä osa tuotanto- tai jalostusprosessista voi tapahtua kyseisen alueen ulkopuolella. SMM-suojauksen ovat saaneet esimerkiksi saksalaiset Aachenin piparkakut ja Lübeckin marsipaani sekä ruotsalainen Svecia-juusto.\nMaantieteellisen suojauksen (joko SAN tai SMM) saaneita tuotteita on EU-maissa jo lähes 600. Suurimmalla osalla näistä on ollut aikaisemmin vastaavanlainen kansallinen suojaus kotimaassaan.\nAito perinteinen tuote (APT) -suojauksessa suojataan tuotteen nimi ja valmistusmenetelmä.\nEsimerkiksi sahtia saa valmistaa missä tahansa EU-maassa, mutta sen on tapahduttava nyt rekisteröidyn perinteisen menetelmän mukaan, jotta tuotetta voidaan kutsua sahdiksi. APT-suojausjärjestelmä on uusi kaikissa EU-maissa, siksi suojattuja tuotteitakin on vain muutama. Suomella on vireillä kaksi muutakin APT-suojaushakemusta: kalakukko ja karjalanpiirakka. Kalakukon rekisteröinti tapahtunee kevään 2002 aikana, karjalanpiirakan vasta myöhemmin.\nAito perinteinen tuote -suojauksen sahdille haki Suomen sahtiseura ry.\nNimisuojausjärjestelmissä suojausta ei koskaan myönnetä vain yhdelle yrittäjälle, vaan suojattua nimeä voivat käyttää kaikki yrittäjät, jotka toimivat suojauksen ehtojen mukaisesti, joko määritetyllä maantieteellisellä alueella tai APT:n tapauksessa rekisteröidyn valmistusmenetelmän mukaisesti.\nylitarkastaja Leena Anttila, MMM, p. (09) 160 3404\nTämä tiedote on kopioitu maa- ja metsätalousministeriön sivuilta osoitteesta http://www.mmm.fi/tiedotteet/tiedote.asp?nro=753\nRekisteröity perinteinen menetelmä\nTuotekuvaus EU:n sivuilla:\nSahti valmistetaan perinteen mukaisista raaka-aineista, joihin kuuluvat ohramaltaan lisäksi muu viljamallas ja vilja (ruis, ohra, vehnä ja kaura) sekä usein humala. Alkoholikäymiseen käytetään leivinhiivaa tai kerättyä hiivaa.


Tällainen oli Rooma – MUSTARTTU\nTällainen oli Rooma\nRooma on kuuma (näin loppukesästä)! Lämpö imeytyy joka puolella olevaan kiveen, joten kaduilla kävellessä kuumuus on ihan järjetön. Ikivanhoja vesipisteitä löytyy onneksi turuilta, toreilta ja kadunkulmista (ja tätä vettä voi juoda), joten nestehukka ei iske aivan niin helposti.\nVaikka Rooma onkin suurkaupunki ja suosittu turistikohde, olin yllättäynyt siitä, kuinka rauhallinen se oli. Jos meni korttelin verran turistikaduilta pois päin, ei ihmisiä enää ollut kuin harvakseltaan. Samoin illalla Stellan ja Jarnon kämpän sisäpihalla oleskellessa tuntui, kuin olisimme ainoat sielut nauttimassa lämpimästä illasta: ei autojen, ihmisten, eikä minkään muunkaan elävän olennon ääntä kuulunut. Kuulimme, että roomalaiset ovat tällä hetkellä itse lomailemassa, joten veikkaan, että tässä piilee yksi syy kovin hiljaiseen meininkiin tietyillä alueilla.\nRavintolat ovat arkisinkin auki puoleen yöhön. Rakastan tätä Välimeren maiden kulttuuria: aivan normaalia, että koko perhe on klo 21 jälkeen illallistamassa yhdessä vauvasta vaariin.\nIllallisen jälkeen jengi kerääntyy hengailemaan aukioille/suihkulähteille. Vieri vieressä suihkulähteen portailla outojen ihmisten kanssa istuskellessa, puheensorinaa kuunnellessa miettii oispa Suomessakin samanlainen kulttuuri. Toisaalta ehkä se tekee meistä juuri suomalaisia, että täytyy päästä mahdollisimman kauas muista kansalaisista.\nRuoka on järjettömän hyvää ja sitä syödään paljon! Alkupalat ovat varsin kookkaita, eikä pääruokienkaan koossa olla säästelty. Koska mitään hyvää ei halua jättää syömättä (pari kertaa oli pakko), lähtee ravintolasta helposti muutaman kilon painavampana kuin tullessa. Meikän kaltaiselle laiheliinille tekis varmaan hyvää käydä useamminkin Roomassa, haha.\nRooma on perus väritykseltään todella maanläheinen: beiget ja harmaat eri sävyissä toistuvat ympäri kaupunkia valkoisten marmorikyhäelmien (lue: patsaat ja muut näyttävät rakennukset) loistaessa siellä täällä. Instagarm feedin kannalta erinomainen kaupunki siis. 😀\nTällaisia huomioita tein itse Roomasta. Teen blogiin vielä postauksen parhaista ravintoloista joissa käytiin, sillä huomasimme, että suosituksista on tosi iso apu safkapaikkaa etsiessä, ja parhaat ravintolat on iltaisin super täynnä. Pysykää siis kuulolla!\nCategories: matkustaminen, rooma, travel


Veljekset Presley, 5, ja Powell, 2, Mwakyusa riemastuivat Pepper-robotista niin paljon, että vastaanottoaula raikui naurusta. Kuva: Kari Ahotupa / Yle\n27.2.2018 • Päivitetty 28.2.2018 16:07\n"Minusta tuntuu, että mua tuijotetaan", virkkoo Pepper-niminen humanoidirobotti ja tapittaa tiukasti suurilla silmillään.\nEikä se väärässä ole. 120-senttinen robotti on selkeästi Kalasataman uuden terveys- ja hyvinvointikeskuksen tähti. Se vetää uteliaita luokseen ja saa monen kaivamaan kännykän taskustaan. Robotti on jopa ohjelmoitu poseeraamaan selfie-kuvissa.\nMutta vaikka se on hauska ja tervehtii pirkanmaalaisittain morjensta, se ei ole leikkikalu.\nHelsingin kaupungin terveys- ja päihdepalveluiden johtaja Leena Turpeinen muistuttaa, että robotin hankkiminen liittyy Helsingin Maailman toimivin kaupunki -strategiaan (siirryt toiseen palveluun), jossa uudistuvien palveluiden avainkäsitteitä ovat digitalisaatio, tekoäly ja robotaatio sekä näiden hyödyntäminen.\nJatkossa voimme ohjelmoida kaikenlaista, minkä koemme tarpeelliseksi. Periaatteessa mahdollisuudet ovat rajattomat\n–Tämä on yksi tapa, jolla sosiaali- ja terveyspuoli lähtee mukaan edistämään tavoitteita. Ideana on, että kun tulevaisuuden teknologia tuodaan ihmisten lähelle, siihen totutaan ja se koetaan lähestyttävänä, Turpeinen kertoo.\nPepper-robotin käytöllä halutaan selvittää, mitä lisäarvoa robotti voi tuoda asiakaspalveluun.\nNyt Pepper on ohjelmoitu opastamaan asiakkaita käyttämään ilmoittautumisautomaatteja, ohjaamaan asiakkaat oikeaan odotustilaan, ottamaan vastaan palautetta ja vinkkaamaan tien lähimpään vessaan.\n– Jatkossa voimme ohjelmoida siihen kaikenlaista muutakin, minkä koemme tarpeelliseksi. Periaatteessa mahdollisuudet ovat rajattomat, Turpeinen sanoo.\nPepper-humanoidirobotti kommunikoi puhumalla ja liikkumalla. Siinä on sensoreita, joiden avulla se havaitsee ihmisen liikkeet ympärillään. Kuva: Kari Ahotupa / Yle\nRobotti ei vienyt kenenkään ihmisen työpaikkaa\nTurpeinen korostaa, ettei Pepperin tulo vähentänyt yhtään henkilöä. Aulassa saa aina palvelua myös ihan oikealta henkilökunnalta ja nyt keskuksen alkuviikkoina myös vapaaehtoisilta oppailta. Kenenkään ei tarvitse jäädä neuvottomana hortoilemaan uutuuttaan kiiltävän keskuksen käytäville.\nKuinka paljon tällainen humanoidirobotti sitten maksaa?\nIhan halvasta hankinnasta ei ollut kysymys, ostopäätöksen tammikuussa (siirryt toiseen palveluun) tehnyt Turpeinen myöntää.\nPepperin hintalappu oli kaikkiaan 55 000 euroa. Robotti itsessään maksoi 23 500 euroa ja siihen sovittujen toiminnallisuuksien ohjelmointi 32 000 euroa. Tuesta ja ylläpidosta on maksettava kuukausittain 1000 euroa.\n–Toki tämä on kertakustannuksena iso. Tulevaisuudessa kun robotit yleistyvät, hinnatkin varmasti laskevat. Jostain oli nyt pakko aloittaa, jos haluaa olla digitalisaation aallonharjalla ja viedä sitä eteenpäin.\nTurpeisen ajatus on, että Pepperistä tulee oleellinen osa Kalasataman terveys- ja hyvinvointikeskuksen peruskalustoa.\n– Ei sitä vain yhdeksi vuodeksi ole ostettu. Jos ajatellaan käyttökustannuksia useammalle vuodelle, niin ei tällä rahalla palkata henkilökuntaa. Pepper työskentelee 13 tuntia viitenä päivänä viikossa eikä pidä lomia.\nPepper-humanoidirobotti toivottaa ihmiset tervetulleeksi ja neuvoo miten ilmoittautumisautomaatteja käytetään Kalasatan terveys- ja hyvinvointikeskuksessa. Sen saa myös tanssimaan. Kuva: Kari Ahotupa / Yle\nLapset ja eläkeläiset eniten tohkeissaan\nTällä hetkellä suurin Pepperistä saatava hyöty näyttäisi olevan se hämmästynyt ilo, jota se hohkaa ympärilleen.\n– Minun mielestäni se on erittäin kiva ilmestys. Ja se on niin uusi asia vielä tämmöisissä julkisissa tiloissa! Se todellakin vetää puoleensa. Ääntä voisi tulla vähän enemmän, niin se herättäisi enemmän huomiota, ihastelee Anja Pitkänen.\nSamoilla linjoilla on Katja Peiponen, joka käy antamassa Pepperin rinnuksiin kiinnitettyyn tablettitietokoneeseen asiakaspalautetta. Arvio erinomainen saa robotin hykertelemään.\nHyvin selkeää, yksinkertaista ja ihan mukavaa oli asioida robotin kanssa. Hauska kaveri!\n"Voi jehna! Tässähän ihan punastuu!" se kiittelee.\nNo, millaista oli asioiminen robotin kanssa?\n– Hyvin selkeää, yksinkertaista ja ihan mukavaa oli asioida robotin kanssa. Hauska kaveri, Peiponen vastaa.\nAulaemäntänä Kalasataman terveys- ja hyvinvointikeskuksessa työskentelevä Anu Koskinen kertoo, että poikkeuksellinen työkaveri saa ihmiset hyvälle tuulelle, mikä ei ole tämänkaltaisessa paikassa mikään itsestäänselvyys.\n– Kaksi porukkaa on aivan erityisen tohkeissaan: lapset ja eläkeläiset, Koskinen kertoo ja hymyilee.\nItse hän ei ole enää robotista kovin innoissaan. Siihen on ymmärrettävä syy: aulaemäntä paljastaa kyllästyneensä jo kolmessa viikossa Pepperin soittamiin kahteen biisiin, joiden tahdissa se tanssii.\n– Pikkuhiljaa voisi vaihtaa jo levyä, Koskinen naurahtaa.\nKoska Pepper-robotti saa kollegoita?\nSuomessa ja ylipäänsä Euroopassa Pepperin kaltaiset humanoidirobotit ovat vielä paljon harvinaisempia kuin Japanissa.\nSiellä robotteja ostetaan viihdykkeeksi ja hyödyksi jo kotiinkin. Väsymättömän tekoälyn toivotaan myös helpottavan esimerkiksi lastentarhanopettajien suurta työtaakkaa.\nHelsingin kaupungin terveys- ja päihdepalveluiden johtaja Leena Turpeinen kertoo, että alustavaa pohdintaa Pepperin lajitovereiden hankkimisesta kaupungin palvelukseen on jo ollut.\nHän sanoo, että esimerkiksi perhekeskukset ja monipuoliset palvelukeskukset olisivat paikkoja, joissa roboteista hyödyttäisiin.\n– Vielä ei ole tehty toista hankintaa. Nyt katsomme, miltä Pepperin kanssa toimiminen tuntuu Kalasatamassa ja mitkä ovat suurimmat hyödyt. Kaiken takana tässä on tavoite, että olemme digitaalisuuden etujoukoissa siksi, että asiakas saisi entistä parempaa palvelua.\nRobotitKotimaaKalasatamaHyvinvointikeskusHelsingin kaupunki (hallinto)HelsinkiAsiakaspalauteAsiakaspalveluPuhelinkeskuksetDigitalisointiTekoäly


Dopingpanna kärsitty - Maria Sharapova palaa kentille\nVenäläistähti tekee paluun tositoimiin.\nViisinkertainen tenniksen Grand Slam -voittaja Maria Sharapova palaa tenniskentille huhtikuun 26. päivä alkavassa Stuttgartin WTA-turnauksessa. Venäläistähti on ollut kiellettyjen aineiden käytöstä 15 kuukauden kilpailukiellossa, mutta nyt dopingpanna päättyy.\nSharapova saa Stuttgartin turnaukseen villin kortin ja voi osallistua Kansainvälisen tennisliiton sääntöjen mukaan turnaukseen samalla viikolla, jolloin kilpailukielto päättyy. Lisäksi Sharapova on saanut villin kortin kesäkuussa pelattavaan Madridin turnaukseen.\n– Sharapova lähestyi meitä pyynnöllä villistä kortista. Harkitsimme asiaa huolella ja pitkään, jonka jälkeen päädyimme myöntämään hänelle villin kortin. Madridin turnauksen johtaja ja entinen Wimbledon voittaja Manolo Santana kommentoi tilanteen taustoja.\nSharapova jäi kiinni meldonium-lääkeaineen käytöstä Australian avoimissa viime vuoden tammikuussa. Alunperin hänet tuomittiin kahden vuoden kilpailukieltoon, mutta panna lyheni Urheilun kansainvälisessä vetoomustuomiostuimessa 15 kuukauden pituiseksi.


Jani Toivokoski julkaisee kuvaamiaan paikallishistoriavideoita vuosaarelaisten iloksi - Vuosaari\nJaa: Antti Honkanen Julkaistu 16.3.2022 17:32, Päivitetty 16.3.2022 17:48 Henkilöt, Historia\n– Videokuvaajille minulla on yksi vinkki: kuvatkaa kamera poikittain ei pystyttäin. Tuskin kukaan haluaa katsoa televisiotakaan pystyyn käännetyltä ruudulta, Jani Toivokoski naurahtaa.\nMaaliskuussa 1983 Vartiokylästä Vuosaareen muuttaneella Jani Toivokoskella, 45, on laaja kokemus kaupunginosan sisällä eri paikoissa asumisesta, sillä hänellä on ollut yhdeksässä eri paikassa koti Vuosaaressa.\n– Olen asunut Pohjois- ja Keski-Vuosaaressa, Meri-Rastilassa sekä Kallahdessa, nykyään Isonvillasaarentiellä asuva Toivokoski sanoo.\nPaikallishistoriasta ja -tulevaisuudesta kiinnostunut Toivokoski asuu tällä hetkellä Vuosaaren historiaan kytkeytyvässä asunnossa, sillä asuntoon liittyy Vuosaaren keisariksikin kutsuttu Martti Ilveskorpi, jonka vaikutus Vuosaaren kehitykseen 1960-luvulla oli mittava.\n– Isonvillasaarentien kerrostaloasunnossa on melkoinen harvinaisuus, sillä täällä on takka. Aikalaisilta olen kuullut, että nimenomaan Martti Ilveskorpi olisi takan halunnut asuntoon vuonna 1965, kun talo on rakennettu Ilveskorven johtaman Asuntosäästäjät ry:n johdolla. Missään muussa taloyhtiömme asunnossa en takkaa tiedä olevan, Toivokoski pohtii.\nJos Toivokoski on ollut kiinnostunut historiasta, niin myös tulevaisuus on aina kiinnostanut häntä, kuten tästä Vuosaari-lehdessä 9.5.1990 julkaistusta Vuosaaren yläasteen äidinkielen ainekirjoituksesta ilmenee.\nAntenneja asentamalla ja lehtiä jakamalla Vuosaari tutuksi\nToivokosken vanhemmat omistivat antenniasennuksiin erikoistuneen MT-Huolto Oy:n, jonka liiketila sijaitsi vuosina 1982–1988 Pienen Villasaaren tie 1:ssä ja 2012–2021 Isonvillasaarentie 3:ssa. Ensin Toivokoski auttoi lapsena papereiden mapittamisessa sekä siivouksessa, kunnes vartuttuaan alkoi tehdä myös antenniasennuksia Vuosaaressa.\n– Olen satoihin vuosaarelaisasuntoihin uusinut antennipistorasian tai asentanut antennin katolle. 90-luvulla jaoin jonkin aikaa Vuosaari-lehteä, joten Vuosaaren asuintalot ja kadut ovat tulleet erilaisten töiden kautta tutuiksi, Toivokoski laskee.\nNykyään Toivokoski työskentelee asiantuntijatehtävissä, mutta hän on sanojensa mukaan aina katsonut elämää videokameran linssin läpi.\n– Pienenä kuvasin isän VHS-videokameralla kotivideoita, joita lähetimme Speden tee-se-itse TV:lle, peruskoulun Vuosaaressa käynyt Toivokoski kertoo.\nVideokameralle päätyi tuntikaupalla tavaraa Toivokosken arkielämästä. Osan näistä videoista kolmen lapsen isä on ladannut Youtube-kanavalleen, joka löytyy täältä. Vuosaaren historiasta kiinnostuneiden iloksi. Nostalgiamatkoja Vuosaaren lähimenneisyyteen tarjotaan esimerkiksi videoilla, joissa ajetaan autolla Vuosaaren ympäri huhtikuussa 1996 tai kävellään nykyisen Aurinkolahden paikalla vuonna 2000.\nJuttu jatkuu videon jälkeen…\nVideoita arkisista asioista\nVideoiden digitoiminen sekä editoiminen julkaisukuntoon on aikaa ja kärsivällisyyttä vaativaa puuhaa.\n– Karrikoiden voisi sanoa, että minuutin Youtube-pätkän muokkaamiseen menee seitsemän minuuttia, kun nykylaitteet ja -ohjelmat eivät aina pelitä keskenään. Aloitin digitoimisen viitisentoista vuotta sitten, eikä loppua näy. En myöskään halua julki henkilöiden yksityiskeskusteluja, joita kuuluu joissain videoissa, eli äänimaailmaakin pitää usein muokkailla.\nToivokoski kuvaa ja julkaisee videoita omaksi iloksi sekä muistoiksi tuleville sukupolville. Paikallishistoriasta kiinnostunut vuosaarelainen kehuu netin karttapalveluja sekä Google Street Viewiä, mutta harvassa ovat julkisessa katselussa olevat videot kotikaupunginosamme historiasta. Toivokoski kehottaa kuvaamaan arkisia asioita, jotka saattavat olla parinkymmenen vuoden päästä jo historiallisia.\n– Saattaa kuulostaa tyhmältä, mutta mielestäni kannattaa kuvata taloja, ajoneuvoja, ihmisten pukeutumistyyliä, pieniä metsäalueita ja maitotölkkejä – arkiset asiat ovat aikansa kuvia, jotka saattavat kadota nopeastikin. Liikun paljon kävellen, pyöräillen ja veneillen Vuosaaressa, jonka monipuolisessa ympäristössä riittää kuvattavaa todella paljon. Viime aikoina olen pyrkinyt kuvaamaan rakennuskohteita ennen, rakentamisen aikaan ja valmistumisen jälkeen.\nVuoden 1992 kotibileetkin filmillä\nNykyään Toivokoski kuvaa 4K-videokuvaa tallentavalla kännykällään ja yhä pääosin liikkuvaa kuvaa. Hänen mielestään kuva kertoo tuhat sanaa, mutta video miljoona. Nykyajan ongelma on se, että korkealaatuiset videot vievät mahdottoman paljon tilaa pilvitallennuspaikoista ja niitä pitäisi ehtiä myös katsomaan. Toisaalta kuvaamiskalustot ja -ohjelmat ovat nykyään sen verta edullisia ja pieniä, että harrastelijatkin niitä voivat helposti ostaa.\nToivokosken suunnitelmissa on järjestää tulevana kesänä Vuosaaressa tapaaminen niiden koulukavereiden kanssa, joiden kanssa peruskoulu loppui 30 vuotta sitten vuonna 1992. Tuolta vuodelta löytyy toki myös herran kuvaama video koulukavereiden kotibileistä, mutta sitä tuskin tullaan koskaan julkaisemaan missään.\n– Olen lähettänyt kavereilleni henkilökohtaisen linkin ja tunnistautumisen takana olevia videoita, joissa he esiintyvät, sekin on kiva, että ne eivät jää vain arkistoihini, Vuosaaren merenrannoilla sekä lähisaaristossa parhaiten viihtyvä Jani Toivokoski toteaa.\nKuvat: Jani Toivokoski\nLue lisää aiheesta: asukas historia Jani Toivokoski vanha lehtileike video


Nuorelta yrittäjältä vaaditaan intoa, näkemystä ja rohkeita ideoida - ”Pikkuhiljaa on opittu, että yrittäjyys kantaa!” - Yrittajat.fi\nNuorelta yrittäjältä vaaditaan intoa, näkemystä ja rohkeita ideoida – ”Pikkuhiljaa on opittu, että yrittäjyys kantaa!”\n5.4.2018 klo 06:16\nLapin Yrittäjien vastikään perustama Nuorten yrittäjien työryhmä on vahvasti nuorten lappilaisten yrittäjien asialla. Tarkoituksena on rohkaista nuoren sukupolven yrittäjiä viemään yritysideoitaan rohkeasti eteenpäin. Mukana työryhmässä on myös Riipi Puukko Oy:n yrittäjät Eliisa ja Mika Lintula.\nKun autolastillinen ranskalaisturisteja karautti ensikertaa Riipin kylässä keskisessä Lapissa sijaitsevan Riipi Puukon verstaan pihaan, luulivat omistajat heitä ensin eksyneiksi. Tuoreilla, Lapin Yrittäjiin kuuluvilla yrittäjillä, Eliisa ja Mika Lintulalla oli kädet täynnä töitä puukkojen ja kolmen liki vaippaikäisen tenavan kanssa. Ihmisiä alkoi kuitenkin purkautua autosta, eikä kukaan näyttänyt reitiltä harhautuneelta. Vieraat eivät olleet lähdössä minnekään. He halusivat sisään verstaaseen.\nElettiin vuotta 2014. Nyt, neljä vuotta myöhemmin kolmen sukupolven asuttamaan pihapiiriin pölähtävät turistilaumat eivät yllätä tai säikäytä yrittäjiä enää.\n– Vieraita käy ympäri maailmaa ja tuotteitamme on myyty 15 maahan, Eliisa Lintula kuittaa.\nMutta miten se tapahtui? Mitä yrittäjäksi ryhtyminen vaati, otti ja antoi? Millaisia tikapuita pitkin nuoret yrittäjät etenivät yrittäjyyden tiellä? Oliko Lapin Yrittäjistä apua?\nOppia, kasvua ja yllätyksiä\nRiipi Puukko Oy:n yrittäjät kertovat olevansa yllättyneitä siitä, miten hyvin yritystoiminta on lähtenyt käyntiin. Nopeasti tai helposti se ei kuitenkaan ole käynyt. Vaikeinta on ollut epävarmuuteen tottuminen ja entisestä työelämästä tutun työyhteisön puuttuminen. Erityisesti alkuaika oli lapsiperheelle raskasta.\n– Töitä tehtiin vuorotellen, toinen päivät ja toinen illat. Jossain vaiheessa tilanne tasoittui, Mika muistelee.\nTilanteen tasoittumiseen ja helpottumiseen vaikuttivat sekä usko omaan tekemiseen ja luottamus oman yritystoiminnan kannattavuuteen, että ulkopuolelta saatu apu. Tyhjästä ei tarvinnut nyhjäistä, eikä yksin tarvinnut jäädä. Heti yrityksen perustamisen jälkeen Lintulat tekivät oikeaksi osoittautuneen päätöksen liittymisestä Lapin Yrittäjiin. Jäsenyhdistyksen kautta saatu tuki on ollut korvaamatonta.\n– Lapin Yrittäjistä on ollut apua etenkin verkostoitumisessa ja muihin lappilaisiin yrittäjiin tutustumisessa. Sitä kautta olemme saaneet arvokkaita vinkkejä ja varmuutta tekemiseemme, Eliisa kiittelee.\nYritys on myös hyödyntänyt Lapin Yrittäjien tarjoamaa lakiapua tekijänoikeudellisissa asioissa.\nSopivasti hulluja ideoita\nRiipi Puukko sai alkunsa ”sopivasti hullun” pariskunnan yhteisestä innostuksesta ja rohkeasta päätöksestä ryhtyä yrittäjiksi. Päätöksen sinetöimiseen vaikuttivat paitsi halu kokeilla uusia tuulia, rohkeus esittää hullultakin kuulostavia ideoita, että tuloillaan oleva vauvakin.\n– Halusimme tarjota lapsillemme turvallisen ja rauhallisen kasvuympäristön, Lintulat perustelevat. He jättivät vakituiset työnsä Rovaniemellä ja muuttivat Mikan lapsuudenmaisemiin, Riipin kylään. Melko pian muuton jälkeen Lintulat tiesivät ryhtyvänsä yrittäjiksi.\nRiipijärven rannalla sijaitseva, noin 150 asukkaan kylä asetti haasteita työllistymiselle.\n– Kylässä on vain yksi navetta ja yksi taksi, joten työllistyminen palkkatyöhön oli hyvin epätodennäköistä, Eliisa taustoittaa.\nKoko ikänsä paljon töitä tehnyt nuori pari alkoi oitis pallotella vaihtoehtoja.\n– Mietimme kaikkea mahdollista aina kanalasta lähtien. Ruumisarkkujen valmistaminen pyöri myös mielessä pitkään, Eliisa toteaa.\nLehmännavetan virkaa pitänyt navetta remontoitiin ruumisarkkujen valmistusta varten, mutta suunnitelmiin tuli tauko vauvan syntymän tähden. Tauon aikana ajatus nykyisestä yritysideasta syntyi.\nRuumisarkut ja kanat saivat siirtyä syrjään puukkojen tieltä. Ratkaisu oli toimiva ja perusteltu. Molempien tietotaito ja aiempi osaaminen saatiin valjastettua käyttöön uudella tavalla.\n– Mikan puukontekoharrastus ja käsityöläisentaidot yhdistettynä minun myynti- ja markkinointiosaamiseeni ovat alusta asti tukeneet toisiaan, Eliisa toteaa.\nNiin keskinäinen tiimityö kuin yhteistyö muidenkin tahojen, kuten ystävien, muiden yrittäjien ja Lapin Yrittäjien kanssa on ollut yrityksen koko kasvutarinan avain.\nNuori yrittäjä pärjää kyllä\nRiipi Puukon yrittäjien mukaan Lapissa toimiva nuori yrittäjä tarvitsee rohkeutta, uskallusta, luottamusta ja massasta poikkeavaa näkemystä. Myös muiden yrittäjien tuki on tärkeä voimavara, jota kannattaa heidän mielestään hyödyntää. Yrittäjien arkeen liittyviä asioita on helppoa jakaa samojen asioiden äärellä painivien ihmisten kanssa esimerkiksi Lapin Yrittäjien kautta. Yhteistyö valaa uskoa omaan tekemiseen ja muistuttaa siitä, ettei kukaan lopulta yritä yksin. Hitaasti hyvä tulee, eikä kukaan ole seppä syntyessään.\n– Tietotaidon karttuessa ja oman osaamisen kehittyessä yrittäjyydestä on tullut lopulta elämäntapa, Lintulat toteavat.\nTällä hetkellä Riipi Puukko Oy voi hyvin. Neljän pienen lapsen vanhemmat toteuttavat nyt ihmisten toiveita ja valmistavat puukkoja asiakkaiden toiveiden mukaan. Muutaman vuoden mittaisen matkan varrelle on mahtunut kosolti kallisarvoisia oppimiskokemuksia, kasvunpaikkoja ja isojakin yllätyksiä, jotka kaikki ovat tarjonneet tärkeitä eväitä tulevaisuutta varten. Nuoren yrittäjän on tärkeää muistaa, etteivät vaikeatkaan ajat tai alamäet mene hukkaan.\n– Pikku hiljaa, monien mutkien kautta on opittu, että elämä ja yrittäjyys kantaa, Eliisa sanoo.\nOlet tervetullut Nuorten Yrittäjien yhteisöön olitpa sitten nuori yrittäjä, yrittäjäksi suuntaava tai yrittäjyydestä kiinnostunut. Täyden hyödyn toiminnastamme saat liittymällä jäseneksi joko yrittäjänä tai opiskelijana.\nTutustu opiskelijajäsenyyteen ja sen tuomiin etuihin ja palveluihin tarkemmin täällä ja liity opiskelijajäseneksi.\nTutustu yritysjäsenyyteen ja sen tuomiin etuihin ja palveluihin tarkemmin täällä ja liity yrittäjäjäseneksi.


Ilmavoimien sotaharjoituksen tapahtumat syyteharkintaan – Esitutkinnassa kuulusteltiin 21 epäiltyä, rikosnimikkeinä pahoinpitely ja palvelusrikos – Forssan Lehti\nIlmavoimien sotaharjoituksen tapahtumat syyteharkintaan – Esitutkinnassa kuulusteltiin 21 epäiltyä, rikosnimikkeinä pahoinpitely ja palvelusrikos\n7.5.2019 17:13 Taneli Koponen\nEpäillyt rikoksesta tapahtuivat sotaharjoituksen yhteydessä Jämsän Hallissa 26. - 27. marraskuuta vuonna 2018.\nIlmavoimien joukkokoulutuskauden päättöharjoituksen tapahtumat ovat siirtyneet syyteharkintaan, kertoo Puolustusvoimat.\nEpäillyt teot tapahtuivat 26. – 27. marraskuuta vuonna 2018 sotaharjoituksen yhteydessä Jämsän Hallissa. Kyse on ollut harjoituksessa tapahtuneesta Porin Prikaatin varusmiehistä koostuneiden maaliosastojen kiinniotoista ja kuulusteluista, joista vastasi Ilmasotakoulun varusmiehistä koostuva harjoitusjoukko. Paikalla on ollut myös joukon kouluttajina toimineita ammattisotilaita, jotka ovat valvoneet toimintaa.\nTilanteessa epäillään tapahtuneen ylilyöntejä, joiden epäillään täyttävän pahoinpitelyn ja palvelusrikoksen tunnusmerkistön.\n”On epäiltävissä, että maaliosaston varusmiehiä on tahallaan kylmetetty riisumalla heiltä vaatteita ja kenkiä sekä pitämällä heitä pitkiä aikoja lumihangessa. Joitakin varusmiehiä oli myös pidetty lyhyitä aikoja avannossa. Osa varusmiehistä sai lieviä vammoja kylmälle altistumisesta, jotka vaativat lääkärissä käyntiä.”, Pääesikunnan aiemmassa tiedotteessa kerrotaan.\nEsitutkinnassa on kuulusteltu yhteensä 21 epäiltyä. Heistä kolme on ammattisotilaita ja 18 varusmiehiä. Kaikkien epäiltyjen henkilöiden osalta epäiltyinä rikosnimikkeinä ovat toiseen sotilaaseen kohdistunut pahoinpitely ja palvelusrikos. Kaikki kahdeksan asianomistajaa ovat armeijan mukaan Porin Prikaatin varusmiehiä, joiden palvelus on jo päättynyt.\nIlmasotakoulun johtaja ja Porin prikaatin komentaja ovat päättäneen tiistaina, että asia siirtyy syyttäjälle syyteharkintaa varten. Syyttäjäksi on määrätty Sisä-Suomen syyttäjänviraston kihlakunnansyyttäjä Antti Virtanen.\nAsiasanatarmeija epäily jämsä puolustusvoimat syyteharkinta syyttäjä


Kasvisaarteen arvoitus leikki-ikäisille 2015-2016 | Maa- ja kotitalousnaiset Pohjois-Karjala\nEtusivu » Palvelut » Hankkeet » Kasvisaarteen arvoitus leikki-ikäisille 2015-2016\n”Päiväkotimme kaikki kasvattajat olivat erittäin tyytyväisiä ja ilahtuneita Kasvisaarteen arvoituksesta! Lapset nauttivat kovasti tuokiosta, osallistuivat innokkaina ja olivat aidosti kiinnostuneita. Parhaita kommentteja kuulimme seuraavana päivänä lasten vanhemmilta, jotka kertoivat, kuinka iltapalalla oli innokkaina tutkittu hedelmiä ja vihanneksia oman suurennuslasin avulla. Iso plussa myös todella hyvästä ja monipuolisesta aineistosta! Kasvisaarteen arvoitus antoi myös meille kasvattajille hyviä vinkkejä siitä, kuinka kasviksiin ja ruokaan voi tutustua lapsia motivoivalla ja innostavalla tavalla. Suuri kiitos siis teille! :)”\nKasvisaarteen arvoitus leikki-ikäisille -hankkeessa maa- ja kotitalousnaisten ruoka-asiantuntijat järjestivät aistilähtöisiä Kasvisaarteen arvoitus -ruokakasvatustapahtumia päiväkodeissa. Hankkeessa järjestettiin yhteensä 367 Kasvisaarteen arvoitus -tapahtumaa, joihin osallistui 13 876 lasta ja 2 763 aikuista.\nTäältä löydät hankkeessa kehitetyt tulostettavat esitehtävät päiväkodeille ja kodeille.\nNäiltä sivuilta löydät vinkkejä vanhemmille siihen, kuinka kasviksiin, hedelmiin ja marjoihin voi tutustua uudella tavalla ja kuinka ruokarohkeutta voidaan kasvattaa kotona.\nKasvisaarteen arvoitus leikki-ikäisille -hankkeen ensisijaisena tavoitteena oli lisätä 3–7-vuotiaiden lasten kasvisten, hedelmien ja marjojen käyttöä käytännönläheisellä ja Sapere (makukoulu) -menetelmään perustuvalla neuvonnalla.\nLisäksi tavoitteina oli lisätä tietoa ja kiinnostusta kasviksista, hedelmistä ja marjoista sekä terveellisistä ruokailutottumuksista leikki-ikäisten perheissä sekä lisätä tietoa ja kiinnostusta Sapere-menetelmästä sekä lasten kasvisten, hedelmien ja marjojen syömisen lisäämisestä päiväkotien henkilöstön parissa. Pitkän tähtäimen tavoitteena on edistää leikki-ikäisten terveyttä.\nTapahtumista kerätyn palautteen perusteella hanke onnistui tavoitteessaan, ja lisäsi lasten kiinnostusta kasviksiin sekä päiväkodin henkilökunnan kiinnostusta aistilähtöiseen ruokakasvatukseen.\nPalautekyselyyn vastanneista 85 % oli sitä mieltä, että tapahtuma lisäsi lasten kiinnostusta kasviksia kohtaan paljon tai erittäin paljon.\n”SUURI KIITOS!!! Tällaisia näin mukavia tilaisuuksia (vielä ilmaisia!!!) on äärimmäisen harvoin...mukava, että pääsimme mukaan...Huippu juttu!!! Näitä lisää!!! :)”\n”Toivoisin, että mahdollisimman moni päiväkoti tarttuisi tähän tilaisuuteen. Tilaisuuden vetäjä oli tehtävässään hyvä, lapsia innostavaa ja hengessä täysillä mukana, kiitos. :) Esim. lausahdus "rohkea salapoliisi uskaltaa maistaakin sitä" sai joka ikisen käden viemään kaalin suuhun.”\n”Erittäin kiva ja tykätty vierailu niin lasten, henkilökunnan kuin vanhempien mielestä. Kerronta ja toiminta oli onnistunut todella hyvin ja lapsentasoisesti. Vanhemmilta tuli positiivista palautetta, koska kasvikset olivat olleet päivän puheenaihe kotonakin. Sopivasti lounaalla söimme samana päivänä kasvispihvejä ja ne maistuivatkin erittäin hyvin lapsille!”\nKysy lisää alueesi ruoka-asiantuntijalta!\nHanketta rahoitti maa- ja metsätalousministeriö.\nVinkkivihko vanhemmille (pdf)


Kirjava kammari: Pirpanaperjantai: Grimmin satuaarteita\nLähettänyt Karoliina / Kirjava kammari klo 19.25\nLukutoukka 23. maaliskuuta 2012 klo 20.24\nAinakin tässä Andersenin kokoelmassa on kuvittajana Svend Otto S., mutta en muista kuinka paljon kuvitusta kirjassa on.\nLukutoukka 23. maaliskuuta 2012 klo 20.26\nJahas, linkki erottuu huonosti, mutta jos siis klikkaa ylemmässä kommentissa sanaa "tässä", pääsee Adlibriksen sivuille.\nKaroliina / Kirjava kammari 23. maaliskuuta 2012 klo 20.37\nKiitos linkistä ja - hauskaa - meillä on tuo kirja. :) En ole tajunnutkaan, että siinä on tämä sama kuvittaja. Kuvitus on melko erilaista, ja sitä on vähemmän. Tai komeat kuvat ovat usein sivun kokoisia, mutta aukeaman toinen sivu saattaa olla täynnä tiheää tekstiä, tai ihan kuvattomiakin aukeamia löytyy. Varmasti jo pian tätä voidaan meillä lukea, mutta toistaiseksi täytyy "tyytyä" tähän Grimmiin, jossa teksti on hauskan harvasti runsaan kuvituksen lomassa. :)\nMaria/Sinisen linnan kirjasto 23. maaliskuuta 2012 klo 21.12\nMinäkin kiitän Lukutoukkaa vinkistä - täytyypä etsiä tuo Andersenin kirja vaikka kirjastosta.\nKaroliinalle: meilläkin tosiaan lapsi ei juuri kommentoinut eikä kauhistellut mitään näissä saduissa. Muistelen jostain lukeneeni, että lapsille tällaiset mustavalkoiset hyvä-paha -tarinat ovat tärkeitä, sävyt tulevat kai sitten myöhemmin :).\nKaroliina / Kirjava kammari 23. maaliskuuta 2012 klo 21.31\nSe kuulostaa ihan loogiselta. Silti sydäntä kylmää välillä näitä lukea ja miettiä, jäävätkö opetukset lähtemättömästi lapsen mieleen...\nKatja / Lumiomena 23. maaliskuuta 2012 klo 21.28\nHuomasin tai muistin juuri, että meillä on osittain tämä kokoelma (ts. kokoelmaan on varmaan niputettu useampi kirja, joissa eri kuvittajia?). Se on nimeltään Lumikki ja neljä muuta Grimmin satua, Svend Otto S:n kuvittamana (painos WSOY 1987). Meillä A tykkää etenkin sadusta Susi ja seitsemän pientä kiliä. Lumikkia emme ole varmaan lukeneet kuin pari kertaa, en edes muistanut tuota sisäelinkohtaa. Toisaalta lapset ottavat asiat ihmeellisen luonnollisina. Mietin tänään Narniaa lukiessani, että voinko oikeasti lukea lapselleni, että Valkoinen Velho aikoo tappaa Edmundin. No, luin ja hieman keskustelimme aiheesta. Ehkä se, että hyvä lopulta voittaa, riittää?\nKaroliina / Kirjava kammari 23. maaliskuuta 2012 klo 21.34\nAhaa! Kyllä tässä(kin) on kaikissa saduissa kuvittajana tuo Svend Otto S.\nMeillä on vielä Susi ja seitsemän pientä kiliä lukematta, mutta uskon, että myös Stella pitää siitä. :)\nAika vaikeita päätöksiähän nuo sensuroinnit lapsilta on. Riippuu niin lapsestakin, herkkyydestä. Meillä ei ole vielä tarvinnut olla varovainen, mutta pitää yrittää osata lukea tilanteita ja reaktioita. Muuten kyllä saarnaan, hih, esim. kun Stella oli innostunut synttäreillä sotaleikeistä ja tuli camouflage-kasvomaalaukset naamassa kotiin. Selitin, että on ok leikkiä sotaa, mutta kerroin, miten kauhea asia se oikeasti on jne.\nSara 23. maaliskuuta 2012 klo 21.45\nHei Karoliina, nyt kun sinä ja Maria bloggasitte Grimmin saduista, niin tekisi kovasti mieli niitä lukea. Pitäisi vain kirjastosta löytää se satukirja, jota itse luin lapsena. Kuvitus oli todella hieno ja jotkut kuvat voin vieläkin nähdä silmieni edessä. Joidenkin satujen julmuus on jäänyt kyllä elävästi mieleen, mutta olin jo vähän vanhempi about 9-10v. Muistan, miten ihmettelin satujen eroja, kun aikaisemmin oli kuullut lempeämpiä versioita!\nKaroliina / Kirjava kammari 24. maaliskuuta 2012 klo 10.18\nLapsuuden sadut - ja rakkaat kirjat ylipäätään - ovat jääneet minullekin tarkasti mieleen. Monia niistä olenkin metsästänyt nyt omaan (tai paremminkin lasteni) hyllyyn, elleivät ne ole yhä tallessa. Minua hirvitti eniten H.C. Andersenin Satakieli-satu, jota meillä ei ollut omana, mutta jonka kaivoimme aina enoni luona esiin. Siinä kuolemaa pelkäävän keisarin ikkunan takana vaani pelottava kuoleman hahmo, ja se oli se kauhea siinä kirjassa. :)\nSiskolleni on jäänyt kauheana lapsuudesta mieleen Andersenin satu Punaiset kengät, jonka lopussa tytön jalat leikattiin poikki, ja ne irtonaiset jalat jatkoivat tanssiaan punaisissa kengissään ikuisesti.\nLeena Lumi 23. maaliskuuta 2012 klo 21.47\nOijoi, miten ihanaa! Näissä on niin hurjia jutuja, mutta minusta tuntuu, että nämä hiukan valmentavat kestämään oikeaa elämää.\nMinua niin huvittaa, kun R. yksi päivä sanoi, miten paljon hän pelkäsi sitä Jöröjukka -juttua. Tiedäthän, mitä sitten oli rangaistus, ellei leikannut kynsiä ja hiuksia...Ja minä olin ihan sekaisin painajaisista, kun minun aikana tuli jossain viikkolehdessä sarjana Prinsessa Ruusunen. Olin 4 vee ja opettelin lukemaan Aku Ankasta ja lehdistä. Kun tuli se pahan äitipuolen juttu, jossa hän houkutteli Ruususen sinne linnan 'vintille' aloin todella pelätä. Isän piti siirtyä nukkumaan viikoiksi kanssani;-) ja tietenkin lehti sitten takavarikoitiin ja minulle tuotiin oikea aapinen.\nHannun ja Kertun näyttelimme ystäväni Merin kanssa ja hänen pikkusiskonsa sekä pienet serkkunsa saivat olla pöllö ja jotain muuta vähemmän tärkeää. Esitys tapahtui heidän isossa puutarhassa ja näyttämön verhot olivat valkoiset lakanat, jotka oli narulla vedetty puusta puuhun. Meillä oli pääsymaksu ja pihalle oli tehty tuoleista katsomo. Siellä istuivat ne vanhemmat jotka ehtivät, meidän kavereita, joita ei oltu kelpuutettu näytelmään ja koko tilan palveluskunta aina sikopaimenta myöten.\nMenestys oli niin suuri, että otimme seuraavaksi Ruususen,mutta se näyteltiin ison tilan vintillä, jossa oli ikivanhat sängyt, rukki ja muu sopiva rekvisiitta aina pelottavaan hämärään asti.\nTiedätkö, en ole ikinä toipunut Pienestä tulitikkutytöstä, siksi olen tälainen;-) Hans Christian Andersen on kirjoittanut kultaa.\nKaroliina / Kirjava kammari 24. maaliskuuta 2012 klo 10.21\nMinusta myös tuntuu, että jos näiltäkin lastaan suojelee, saattaa kasvattaa hieman liian pehmeitä ihmisen alkuja julmaan maailmaan... Mutta kuten sanoin, täytyy toki ottaa huomioon erilaiset lapset, enkä minäkään lukisi pahimpia kohtia vielä tässä iässä, jos kyseessä olisi herkempi lapsi.\nIhania nuo lapsuudenmuistot saduista ja niistä tehdyistä näytelmistä! Monilla lapsilla on tosi suuri esiintymisvietti. Meilläkin saa tai joutuu katsomaan esityksiä harva se päivä. On jännä, miten meidän muuten melko ujo tyttäremme on innokas esiintyjä, kun taas ulospäinsuuntautunut naapurin tyttö ei tulisi millään lavalle.\nPieni tulitikkutyttö on hyvin surullinen ja kaunis. Se oli tänä talvena Stellan suosikki, jota luimme todella tiheään.\nViivi / Värikäs päivä Lastenkirjablogi 23. maaliskuuta 2012 klo 21.49\nTämä oli kiva! Ajattelen kirjasta ja sen monista kohdista hyvin samoin kuin sinä! Minä nautin näiden vanhojen satujen lukemisesta tosi paljon. Minulle luettiin nimenomaan tällaisia vanhoja satuja paljon lapsena, ja muistan joitan kummallisia kauheuksia niistä, mutta eivät ne millään lailla pelottaneet, herättivät vain kaikenlaisia mielikuvia ja jäivät mieleen. Ja rakkaus satuihin jäi. Saduissa voi tapahtua vaikka mitä, vaikka leikata varpaan pois, ehkä ne siksi ovat niin kivoja.\nKaroliina / Kirjava kammari 24. maaliskuuta 2012 klo 10.23\nKiitos. :) Minäkään en muista pelänneeni satuja, vaikka se Satakieli oli tosiaan minusta kammottava. On ihastuttavaa, miten satoja vuosia vanhat sadut kiinnostavat lapsia yhä vain. Toki meilläkin on paljon muitakin suosikkikirjoja, mutta tuntuu jo nyt, että nämä ovat niitä, jotka jättävät lapsiin vahvimmat muistijäljet.\nVauhko 23. maaliskuuta 2012 klo 21.57\nOnkohan näitä satuja, näillä kuvituksilla, julkaistu joskua erillisinä kuvakirjoina? Aukeama Prinsessa Ruususesta herättää muistikuvia omasta lapsuudesta. Svend Otto S.:n kuvitukset on tosi upeita.\nMeidät pojat eivät innostuneet missään vaiheessa näistä klassikkosaduista. Toisaalta Pirkko-Liisa Surojeginin kuvittamat hölmöläis- ja eläinsadut luettiin kyllä moneen kertaan ja tarkkaan.\nKaroliina / Kirjava kammari 24. maaliskuuta 2012 klo 10.25\nSe voi hyvinkin olla. Katja tuolla yllä sanoikin, että heillä on näillä kuvituksilla hieman ohuempi kokoelma Grimmin satuja.\nLapset ovat erilaisia, mutta hauskaa, että hölmöläis- ja eläinsadut upposivat. :) Tässäkin kokoelmassa on tosin eläinsatuja, kuten Bremenin soittoniekat tai Susi ja seitsemän pientä kiliä.\nSurojegin on taitava kuvittaja! Meillä on yksi hänen kuvittamansa satukokoelma myös, mutta kuvia ei ole vielä meidän 5-vuotiaalle tarpeeksi. Myöhemmin sitten!\nKaroliina / Kirjava kammari 30. maaliskuuta 2012 klo 19.56\nHuomasin eilen, että kirjastopinossamme (joka oli lainattu ennen tämän lukemisen aloittamista) on montakin samaa satua samalla kuvituksilla yksittäisinä kirjoina. Eli on julkaistu erillisinä. :)\nMillimolli 24. maaliskuuta 2012 klo 0.48\nOnpa ihanan näköinen satukirja! Harmi kun itsellä ei vielä ole vipeltämässä täällä ketään, jolle noita lukea.\nMinäkin olen ymmärtänyt, että lapsen maailmassa musta on mustaa ja valkoinen valkoista ja lasta jäisi vain hämmentämään turhan kovasti, jos asiat saduissa ratkaistaisiin liian humaanisti ja armollisesti, vaikuttavat taustat huomioon ottaen.\nSellaistakin höynää joskus muistan lukeeni, että satujen äärimmäisen pahan kautta lapsi käsittelee pahuutta itsessään ja kun paha saa kunnolla palkkansa, lapsikin oppii, että hän voi hallita pahuutta sisällään, voittaa sen. Pahuutta siis merkkaa tässä höpötyksessä kateus, ärtymys, ahdistus, viha... mitä näitä nyt on, meillä kaikilla.\nVarmaksi en mene sanomaan, kun olen keskittynyt vähän muihin kursseihin ja aloihin kuin kehityspsykologiaan, mutta mielenkiinnosta tuli joskus luettua joitakin juttuja. :) Yliopiston kirjasto on paha paikka, kuin Hannun ja Kertun metsäretki ja se piparkakkutalo, josta tekisi mieli nakertaa itsensä ähkyyn ja joudunkin vielä noidan pataan, jos sinne jään.\nKaroliina / Kirjava kammari 24. maaliskuuta 2012 klo 10.27\nKaikki sanomasi kuulostaa ihan järkevältä. On oikeastaan hassua, etten minä ole koskaan lukenut psykaa, edes lukiossa, vaikka olen todella kiinnostunut ainakin nyt aikuisena kaikesta psykologiaan liittyvästä. Lähipiirissä kyllä riittää psykologiaa/kasvatus-/käyttäytymistieteitä opiskelleita tai opiskelevia. Mm. molemmat vanhempani ja toinen siskoistani. :)\nnoora 24. maaliskuuta 2012 klo 14.34\nKommentoit kiinnostustasi Selma Lagerlöfin kirjaan Jerusalem. Jos kirja vielä kiinnostaa, laittaisitko sähköpostilla osoitteesi? nvaakanainen_ättähän_gmail.com\nKaroliina / Kirjava kammari 26. maaliskuuta 2012 klo 9.33\nJoo, laitan postia! Kiitos!


Kuntosalit Lohja - Kaikki kuntosalit paikkakunnalla - SALIT.FI\nYou are here: Salit.fi > Lohja\nKuntosalit Lohja – katso kaikki kuntosalit. Näytä salien tiedot kootusti ja löydä kaupungin alueelta paras sali.\nKunto ja terveys 50 KUNTOSALILTA ELIKSIIRIÄ ELÄMÄÄN! Kunto ja terveys 50 tarjoaa Sinulle kiireettömän ympäristön kunnon ja terveyden hoitoon. Ilmainen tutustumis / harjoittelukäynti! Tervetuloa! AJANVARAUS 0440 633 600\nMONIPUOLINEN KUNTOSALI JA UUSI TOIMINTASALI MONEN TASOISEEN HARJOITTELUUN Avaran valoisa kuntosali on varustettu kaikkia kohderyhmiä palvelevaksi. Laitteet ovat nykyaikaiset, helposti säädettävät ja sopivat niin naisten kuin miestenkin käyttöön. Laitteet on valittu monipuoliseen kuntosaliharjoitteluun, vapaita painoja unohtamatta. Laitekokonaisuuden merkkejä ovat Gym 80, Technogym ja Matrix. Aerobisten laitteiden joukkoon kuuluvat juoksumatot, crosstrainerit, soutuergometrit ja erilaiset kuntopyörät, joilla […]\nTervetuloa Tennariin! Sporttikeskus Tennari on seuraavaksi suurin urheilukeskus Lohjalla Harjun urheilukeskuksen jälkeen. Tennarin sisäliikuntatiloissa löytyvät mahdollisuudet eri palloilulajien sekä kaikkien kamppailu- ja voimailulajien harrastamiseen. Lisäksi Tennarissa on sekä pieni että iso kuntosali. Tennarin liikuntatiloista Lohjan kaupungin omistuksessa on lukiosali, voimailu- ja kamppailuhalli sekä kuntosalit. Lohjan Liikuntahallit Oy puolestaan omistaa palloiluhallin ja sisätennishallin (2 kenttää). Yhtiön […]\nKuntokeskus Balanssi Lohja Kuntokeskus sijaitsee Lohjan ydinkeskustassa, Laurinkadulla suoraan Prismaa vastapäätä sykkeen talossa. Keskuksestamme löydät laadukkaat Technogym kuntosali- ja cardiolaitteet, vapaapainoilla varustetun salitilan sekä venyttelyyn tarkoitetun rauhallisen tilan, jossa voit venytellä joko jumppapatjalla tai venyttelyyn suunnitelluilla laitteilla. Tiloissamme idyllinen ja asiakasta palveleva ryhmäliikuntatila, jossa tarjoamme monenlaisia tunteja sekä räätälöimme yritysasiakkaiden toiveiden mukaisia tuntipaketteja haluamanne aikana. […]


BUDAPEST-TONAVAN HELMI-GO! JUOKSUMATKOJA | McStan's Blog\nJuoksumatkoja Budapestissa haaveili Eszter Boda, joka oli jo kauan sitten työmatkoillaan löytänyt ilon juoksun ja matkustamisen yhdistämisestä. Ei mennyt kauaa, kun löytyi muutama ihminen, jotka jakavat hänen intohimonsa juoksemiseen ja rakkauden Budapestiin ja sen tarinoihin. Nykyään Running Tours Budapest-tiimi työskentelee ahkerasti kerätäkseen kaikki mielenkiintoiset tarinat ja legendat tästä upeasta kaupungista ja löytääkseen parhaat juoksuradat Metropolitanin läpi. Mutta todellinen taika on siinä, kun tapaamme jonkun toiselta puolelta maailmaa, jonka kanssa voimme jakaa samat intohimot! Tule, niin tutustutaan Budapestiin yhdessä!\nBUDAPEST AND RUNNING\nvoisin kertoa teille mielenkiintoisia faktoja Budapestista nyt ja yrittää todistaa, että tämä on paras paikka koko maailmassa, mutta sen sijaan kerron, miksi me Running Tours Budapestissa rakastamme tätä kaunista ja salaperäistä kaupunkia!\nrakastamme juosta pitkin mahtavaa Tonavaa ja sen kauniiden siltojen alla, oli vuodenaika mikä tahansa. Tämän vuoksi Jokiranta Tour on yksi suosikkimatkoistamme! Rakastamme juosta värikkään linnan alueella, jossa aika on pysähtynyt ja tekee mieli juosta itse historian läpi.\nrakastamme hetkeä, jolloin saavumme Gellért-mäen huipulle koleana kevätaamuna ja silmämme täyttyvät ilon kyyneleistä katsellessamme heräävää kaupunkia.\nrakastamme juosta Ketjusillan yli yöllä ja katsella kaupungin valoja kaikkialla…silloilla, kukkulan laella, Tonavan varrella, heijastuen veteen …\nrakastamme, kun kohtaamme toisen juoksijan toiselta puolelta maailmaa, kun jaamme tarinamme ja intohimomme juoksuun toistemme kanssa ja meistä tulee ystäviä. Rakastamme kesäistä Budapestia, kun joka nurkassa on festivaali ja kaupunki on täynnä innostuneita ihmisiä!\nrakastamme kaupungin tunnelmaa öisin, kun istumme yhdessä keskustan kuplivasta pubista pitkän juoksun jälkeen.\nrakastamme keskustan kätkettyjä pikkukatuja, joissa talot ja jopa puut kertovat vanhoja tarinoita kauan sitten kadonneista ihmisistä.\nrakastamme juosta hieman kauempaa ja tutustua Budapestin lähistön kauniisiin metsiin ja nähtävyyksiin.\nrakastamme nähdä rakennuksissamme olevat jäljet, mitä historia teki ja miten Budapest kävi läpi vastoinkäymisten tulipalot, koska se teki meistä sen, mitä olemme nyt. RAKASTAMME BUDAPESTIA!\nja rakastamme ehdottomasti jakaa ja kokea näitä asioita muiden juoksijoiden kanssa ympäri maailmaa! Toivottavasti olemme vakuuttaneet sinut siitä, että Budapest on kokemus, josta ei kannata jäädä paitsi! Ja jos yksi vierailu ei riitä, tapaamme jälleen!\nETSI KAIKKI JUOKSUKIERROKSET BUDAPESTISTA


Nunnan tarina | The Nun's Story (1959) - Arvostelut - Leffatykki\nOikeamielinen vanhanajan tarinaelokuva, jossa nuoren naisen usko on koetuksella. Ei välttämättä Jumalaa, vaan kirkon vanhoillisia traditioita kohtaan. Nunnan tarina on varsin lähelle tuleva ja lämmin elokuva. Väliin toki heitetään muutama kevyt shokkikohtaus, joiden tarkoitus on heilautella Sisar Luken uskonnollista vakaumusta.\nNunnan tarina perustuu menestyskirjaan. Se perustuu tositapahtumiin. Vahvimmillaan elokuva on kuvatessaan luostarin rutiineja. Polvistumiset ja Ave Mariat pyhittävät monet hairahdukset. Minun silmääni touhu näyttää ahdistavalta ja askeettiselta. Tässä maailmassa kieltäytyminen ja alistuminen ovat hyveitä. Korkeammassa asemassa olevat perustelevat kurin Jumalan tahdolla. Jumalan tahtoa ei kuitenkaan koeta sydämessä vaan vanhoissa tavoissa ja kirjoituksissa. Sisar Luke käy jatkuvaa sisäistä kamppailua uravalintaansa kohtaan, vaikka muiden silmissä hän on nunnatulokkaista ylevin.\nHepburn heittäytyy nunnan rooliin ihan hyvin, vaikka pidänkin hänen erityisenä vahvuutenaan nokkelan komedian tekemistä. Hän on sanan varsinaisessa merkityksessä ihastuttava. Elokuva on myös osoitus ohjaaja Zinnemannin kyvystä ohjata erityyppisiä aiheita ja hyppiä genrestä toiseen.\nNunnan tarina arvosana 3,50\nAlkuperäinen nimi: The Nun's Story\nKathryn Hulme, Robert Anderson\nAudrey Hepburn, Beatrice Straight, Colleen Dewhurst, Dean Jagger, Edith Evans, Mildred Dunnock, Patricia Collinge, Peggy Ashcroft, Peter Finch


Hyökkäys Suomeen 202X: mistä ja miten?| Sivu 3 | Maanpuolustus.net\nHyökkäys Suomeen 202X: mistä ja miten?\nViestiketjun aloittaja GT-85\nAloitus PVM 20.08.2020\nTurun rauhan rajasta voi siis tulla uusi sijoituspaikka venäläisille joukoille.\nvrt: Ehrnrooth oli vierailulla Englannissa 70-luvulla. Englantilainen kenraali tivasi paljonko Suomeen on sijoitettuna neuvostojoukkoja. - Muutama satatuhatta, Ehrnrooth vastasi. - Mihin ne on sijoitettu? jatkoi brittikenraali tivaamista. - Kahden metrin syvyyteen pitkin rajaa...\nReactions: HybridiProto, ak.tied, Solidsnake ja 5 muuta\nKuten sanottua, suorittavat sabotaasi-iskuja ympäri maata ja valloittavat Ahvenanmaan samalla kun rajan yli vyöryy hyökkäysarmeija ja mahdollisesti laskuvarjojoukkoja tukemaan Ahvenanmaalla jo olevia. Näin minä tekisin venäläisenä.\nKuten täällä jo todettu niin muu EU ei tekisi mitään paitsi "strongly condemn"-lausuntoja jos Venäjä hyökkää Suomeen.\nTällöin Suomi ei välttämättä lähtisi Ahvenanmaata heti valloittamaan. Pointti oli siinä, että jos lähtisi, mitään D-Dayn kakkosta ei tulisi koska puolustavien joukkojen varustus ei vain yksinkertaisesti mitenkään siihen riitä.\nJa mitä ilmaherruuteen tulee niin se on Venäjällä eikä meidän pienellä ilmavoimalla.\nIlmaherruuden jatkuva säilyttäminen 500 kilometrin päässä omasta lähimmästä tukikohdasta kun vastapuolella on kenttiä reilun sadan kilometrin päässä on... aikamoisen haastava tehtävä.\nReactions: näätä, Väärinajattelija, Talvela ja 3 muuta\nMahdollisia harvoja poikkeuksia lukuunottamatta pelkkiä käsiaseita käytettävissä, ei valmiita asemia, eikä mitään realistisia mahdollisuuksia kiistää vastustajan ilma- ja meriherruutta? En tuosta D-Day kakkosta oikein saa.\nToki tuo pitäisi yhdistää muuhun operaatioon. Ei Ahvenanmaalle tuoda merkittävästi porukkaa risteilyaluksella huomiota herättämättä. Myös meritorjuntaohjuksille ja ilmatorjuntaohjuksille olisi tarvetta.\nKonsulaatin varastoissa voisi olla rynnäkkökiväärejä, konekiväärejä, panssarintorjuntaohjuksia ja olkapääohjuksia. Lisäksi tarvittaisiin vähintään raskaampia meritorjuntaohjuksia ja mielellään ulottuvampia ilmatorjuntaohjuksia sekä lisää vähän kaikkea. Näiden raskaampien asejärjestelmien tuonti voisi onnistua sopivalla maskirovkalla.\nVenäjä ostaa peiteyhtiön nimiin mukavuuslipun alle rekisteröitävän rahtialuksen. Kaukoidässä siihen lastataan tarvittavat järjestelmät ja niiden operaattorit. Meritorjuntaohjuksia Venäjällä jo onkin konttiasenteisina ja varmaan joitakin ilmatorjuntajärjestelmiäkin voisi purkaa osiksi, lastata konteissa ja koota merimatkan aikana. Kuvioon voi vielä halutessaan yhdistää aluksen identiteetin vaihdon Intian valtamerellä. Aluksen päästyä Itämerelle poiketaan Maarianhaminaan viemään tai tuomaan rahtia.\nKompetentti tiedustelu tietysti havaitsee moisen kuvion ja pohjoismaisen yhteistyön nimissä Gotland-luokan sukellusvene upottaa aluksen jo Pohjanmerelle. Koska sodissa kaikki ei kuitenkaan mene suunnitelmien mukaan, niin sanotaan nyt, että alus pääsee perille asti ja purkaa lastin Ahvenanmaalle. Osapuilleen samanaikaisesti Itämeren laivastosta ja Pihkovasta siirretään joitakin joukkoja Ahvenanmaalle meritse ja ilmateitse. Päälle tietysti ne aamuyöllä reittialuksilta purkautuneet ja konsulaatissa aseistautuneet erikoisjoukot.\nVenäläisjoukot ottavat kuljetusvälineikseen paikallisten kuljetusyrittäjien kuorma-autoja ja linja-autoja. Myös kolmen paikallisen maansiirtoyrittäjän koneet takavarikoidaan linnoitustöitä varten. Takavarikoiduista kuljetusvälineistä ja koneista suoritetaan 100 ruplan käypä kertakorvaus.\nAhvenanmaalla on nyt siis nelinumeroinen määrä miehiä sekä kohtuullisesti ilmatorjuntaa ja meritorjuntaa. Suomi ja Ruotsi perustavat yhteisen joukon valtaamaan saarta takaisin. Nimeksi tulee FIN-SWE Task Force Aland.\nJoukolle Suomen ja Ruotsin puolustusvoimien vahvuudesta poolattavissa olevat keskeisimmät voimavarat:\n1. Liki mittaamattomasti sotilaita (ml. tuhansia rannikkojääkäreitä ja satoja ammattilaiserikoisjoukkojen operaattoreita)\n2. Kymmeniä kuljetushelikoptereita ja joitakin kuljetuslentokoneita\n3. Toista sataa kuljetusvenettä ja kourallinen hieman isompia lauttoja sekä pakko-otoin mittaamattomasti siviiliveneitä sekä kymmeniä isompia aluksia\n4. Kourallinen sukellusveneitä, ohjusveneitä ja korvetteja\n5. Rynnäköintikykyistä ilmavoimaa ilman tutkasäteilyyn hakeutuvia ohjuksia, häiveominaisuuksia ja lentävää elsoa\n6. Raskaat raketinheittimet GMLRS-raketteineen ja satojen putkien tykistö\nMiten takaisinvaltausta lähtisi lähestymään? Helppoa en saa siitä millään tavalla.\nIlmatorjunta aiheuttaa ongelman ilmavoimille, joita ei ole optimoitu ilmatorjunnan lamauttamiseen. Rajoitetusti ja ajan myötä raskaampien ohjusjärjestelmien tuhoaminen voi kuitenkin onnistua ja avata sitä kautta mahdollisuuksia sekä ilmatiedustelulle että JDAM:lla ja muilla lyhyen kantaman täsmäpommeilla suoritettaville ilmaiskuille. Kuitenkin olkapääohjukset muodostuvat suureksi uhaksi helikopterioperaatioille sekä suojattomien lähestymisreittien että Manner-Ahvenanmaan pienen pinta-alan takia.\nMeritorjuntaohjukset ja panssarintorjuntaohjukset taas muodostavat maihinnousulle merkittävän uhan. Meritorjuntaohjukset eivät säteile ilmatorjuntaohjusjärjestelmien tutkien tapaan, jolloin niiden tuhoaminen on paljon vaikeampaa, ja venekalustolle pst-ohjuskin on vaarallinen.\nErikoisjoukoille toimintaympäristö on haastava. Taistelusukeltajien toimittaminen sukelluveneillä varmasti onnistuisi, mutta mitä sen jälkeen? Alue on suhteellisen kompakti ja alueen rikkonaisuus aiheuttaa liikkumiselle hankaluuksia. Monin paikoin pitäisi ylittää kapea kannas tai jopa silta, ellei sitten halua uida. Maarianhaminan ympäristössä toki on isompi yhtenäinen alue, mutta se on paljolti peltojen rikkoma.\nTakaisinvaltaus on toki täysin mahdollinen. Taistelusukeltajat puhdistavat maihinnousualueen ympäristöstä niin monta ohjusryhmää kuin mahdollista, samanaikaisesti isketään siltoihin vihollisen joukkojensiirtojen hankaloittamiseksi ja lopuksi suoritetaan massiivinen tulivalmistelu maihinnousualueelle. (Tähän saa yhdistää hämäyksen väärään paikkaan.) Vähän myöhemmin satoja veneitä rantaan ja alue haltuun. Seuraavaksi tykistöä, muuta materiaalia ja lisää miehiä keularampilla varustetuilla suuremmilla aluksilla riskillä rantaan/satamaan Haminoiden suojaamana ja parasta toivoen. Myöhemmässä vaiheessa helikopterit mukaan kuvioon, kun riittävän iso alue on luultavasti puhdas olkapääohjuksista. Siitä sitten kohti Maarianhaminaa.\nMini D-Day takaisinvaltauksesta vähintäänkin tulisi, jos ei D-Day 2.\nlopuksi suoritetaan massiivinen tulivalmistelu maihinnousualueelle.\nJuuri näin. 82 - 155 - milliset putket kuumina vaan, raketinheittimet kirnuamaan Marlboro-rannan lohkoja, lopuksi massiiviset mattopommitukset ilmavoimilla. Jotain tällaistako tarkoitit?\nOta nyt pois ainakin tuo pienin väljyys. Ei kai sitä ole käytetty täällä enää pitkään aikaan? Mutta noin muutoin olet oikeilla jäljillä, kaikella mikä kantaa ja mitä voidaan käyttää vaarantamatta kykyä käydä sotaa myös toisella rintamalla.\nLähtö Raja-Joosepissa. Maali Angelissa\nVenäjällä on sen tason fiksaatio historiaan, että veikkaan heidän tavoitteensa olevan jotakuinkin 1743 Turun rauhan raja (tosin Savonlinnalle varmaankin pyrkisivät saamaan maayhteyden itään). Nykyinen rajahan on suhteellisen huonosti puolustettavissa siltä, jos esimerkiksi osana suursotaa ja sen sivustataisteluita Suomi pyrkisi vastahyökkäyksellä parempiin puolustusasemiin Laatokan rantaan Sortavalan-Käkisalmen välissä, jos alueella on venäläisiltä vain heikko puolustus. Sen sijaan 1743 raja on huomattavasti vahvempi Venäjän kannalta.\nLoytyihan sopiva vastine Talvelan Savolinna-suunitelmalle.\nNapoleonin sodissa (Suomi miehitettyna, Uumajaan asti) tsaarilla tai esikunallaan oli sen verran kollektiivista muistia, etta edellisessa miehityksessa juuri tuolla suunnalla 'bandiittien' sissisodalle ei saatu millaan loppua\n- netto-netto: kun oli kiire varaustautua Napoleonin hyokkaykseen, niin Suomi sai autonomian; lyotiin vaan kumileima maan lakeihin ja vaihdettiin nokkamies.\nNiin, otti-ja-tuota, etta tuskin tuolta pain.\nVaikka olisi taysi mobilisaatio paalla, niin tuskinpa Pietarissa lasketaan, etta Suomi pyrkisi 'kolmelle kannakselle', puolustuslinjojaan 'lyhentamaan'. Sensijaan Merenkurkun yli vyoryva USMC-prikaati (etujoukkona, Pietarista katsottuna) olisi huolettava skenaario. Siksi\n1. isketaan maahanlaskujoukoilla Kauhavalle\n2. kentta ahdetaan tayteen rynnakkokoneita\n3. Paltamoon tehdaan sama desanttikeikka (kaikki varustus mita Kajaanista loytyy talla-tapaa mottiin), ja moottorisoidut kivaarijoukot tuota kautta ja arktinen prikaati, joka pystyy myos maastokoukkauksiin ,Kemijarven kautta molemmat suuntaan ROI.\n4. sielta kasin, hyvia yhteyksia myoten kurotaan umpeen seka Merenkurkku etta Ruotsin raja\n5. Natoon (Norjan raja) ei kosketa, mutta\n6. Ahvenanmaa tietysti otetaan, koska sinne pika-pikaa pystytettava Anti-Access kupla sopivasti taydentaa Merenkurkun operaatiota, ja\n7. JOS Nato paattaa poistaa Kaliningradin pois hairikoimasta, niin uudet Pietarin portin vartijat on jo pystyssa


janvier 2020 – Jalkapallo Pelipaidat Halvalla|Lasten Jalkapallo Pelipaidat|Jalkapallo paidat lapsille omalla nimellä\nbayern munchen pelipaita Entinen Santos\nbayern munchen pelipaita Entinen Santos-pelaaja lisäsi: « Se oli upea. Se oli erityinen päivä. Joukkue menestyi todella hyvin ja pelasi upeaa peliä, ja fanit olivat takanamme.\n« Voin vain sanoa, että tärkein asia ei ole se, joka tekee maalin, mutta joka osallistuu Seleção-ohjelmaan. Sitä vastoin olen ilmeisesti erittäin onnellinen siitä, että olen tehnyt niin mukavan maalin ja auttanut joukkuetta ulos. »\nFluminense-hyökkääjä Fred auttoi Neymarin tavoitetta, hän kertoi FIFA.com: lle: « Kun lasin pallon hänelle, näin hänen jalkapallo paita lapselle muotoilevan ampua.\nPublié le 16 janvier 2020 Laisser un commentaire sur bayern munchen pelipaita Entinen Santos\njuventus pelipaidat Brasilialainen pomo\njuventus pelipaidat Brasilialainen pomo Tite on selittänyt päätöksensä kutsua 32-vuotias Flamengon keskikenttäpelaaja Diego Ribas joukkueeseensa lokakuun maailmancup-karsinnoille Boliviaa ja Chileä vastaan. Diego oli yllätyskutsu hänen ikänsä vuoksi.\nMutta Tite vaatii pelaajan helppoa pelaamista SeleBrazil-pomoille. Tite on selittänyt päätöksensä kutsua 32-vuotias Flamengon keskikenttäpelaaja Diego Ribas joukkueeseensa lokakuun jalkapallo peliasut lapsille maailmancup-karsinnoille Boliviaa ja Chileä vastaan. Diego oli yllätyskutsu hänen ikänsä vuoksi.\nPublié le 10 janvier 2020 Laisser un commentaire sur juventus pelipaidat Brasilialainen pomo\nliverpool vaatteet Ei kuitenkaan huolestuttavaa\nliverpool vaatteet Ei kuitenkaan huolestuttavaa, että hän avasi pian tilinsä kohoavalla otsikolla Sun Xiang -ristiltä, kun taas sekä Muriqui että Dario Conca uhkasivat kasvattaa johtoaan ennen taukoa.\nToisessa päässä T & F: n olisi pitänyt kuitenkin rangaista vieraita heikkoudesta. Sekä Yakubu että Rafael Coelho olivat kuitenkin syyllisiä kultaisten mahdollisuuksien puuttumiseen tasoittaakseen pisteet.\nTauon jälkeen Evergrande kuitenkin vahvisti jonkin verran hallintaa menettelyistä, ja sekä Elkesonilla että lasten pelipaidat jalkapallo Concalla oli jälleen kerran mahdollisuus jatkaa johtoaan.\nPublié le 3 janvier 2020 Laisser un commentaire sur liverpool vaatteet Ei kuitenkaan huolestuttavaa


Euroviisujen kisapaikasta muhii poliittinen sotku – Israelissa pelätään boikottia, jos viisut järjestetään kiistellyssä Jerusalemissa | Yle Uutiset | yle.fi\nIsraelin euroviisuvoittaja Netta Barzilai on saavuttanut suursuosion kotimaassaan. Hän esiintyi Tel Avivin Pride -festivaaleilla kesäkuussa.Yle\nTEL AVIV Kun neljännesmiljoona ihmistä juhli kesäkuussa Pride-paraatissa Tel Avivissa, juhlien kuningattaresta ei ollut kysymystäkään. Euroviisuvoittaja Netta Barzilai nauttii tällä hetkellä valtavaa suosiota Israelissa.\nEuroviisut ovat aina olleet tärkeä ilmiö Israelissa, mutta nyt ilmassa on todellista viisuhuumaa. Barzilai voitti Euroviisut toukokuussa kappaleellaan Toy.\n– Vielä aamuyöstä ihmiset tanssivat Tel Avivin keskusaukiolla, vaikka sunnuntai on työpäivä Israelissa, kertoo euroviisuihin perehtynyt Alon Levy, joka työskentelee i24News -kanavan toimittajana.\nLevyn mukaan Israelissa viisuissa ei ole kyse pelkästään musiikkikilpailusta, vaan kansallisen itsetunnon kohottamisesta.\n– Monet kokevat, että Euroopassa on Israelin vastaista mielialaa. Siksi viisuvoitto on niin tärkeä. Nettahan voitti yleisöäänestyksen Euroopassa. Monet kokevat Israelin tulleen hyväksytyksi, sanoo Levy.\nNetta oli suosittu esiintyjä Tel Avivin Pride -festivaalilla. Kyltissä on lainaus hänen voittokappaleestaan.Yle\nEuroviisut politiikan välineenä\nEuroviisut on määrä järjestää Israelissa ensi vuoden toukokuussa. Useat israelilaiset poliitikot ovat ehtineet jo tehdä viisuilla politiikkaa.\nEsimerkiksi vanhoilliset ultraortodoksipuolueet ilmoittivat, ettei laulukilpailu saa häiritä juutalaisten pyhäpäivää sapattia.\nHuomattavasti suurempi kiista kytee kuitenkin kisakaupungista.\nKulttuuriministeri Miri Regev ehti jo ilmoittaa, että tapahtumapaikan on oltava Jerusalem. Muuten Euroviisuja ei järjestettäisi Israelissa ollenkaan.\nJerusalem on kuitenkin poliittisesti tulenarka valinta, sillä sen asema on kiistelty.\nTaiteilija on tehnyt Nettaa esittävän muraalin käytetyistä pullonkorkeista Tel Avivissa.Antti Kuronen / Yle\nIsrael pitää Jerusalemia jakamattomana pääkaupunkinaan, mutta kansainvälisen oikeuden mukaan palestiinalaisten asuttama Itä-Jerusalem on miehitettyä aluetta.\nKansainvälisen yhteisön yleinen kanta on, että Jerusalemin kohtalo pitäisi ratkaista rauhanneuvotteluissa. Suurin osa maailman valtioista ei ole tunnustanut Jerusalemia Israelia pääkaupungiksi.\nAsia on nyt erityisen herkkä, sillä Yhdysvaltain presidentti Donald Trump päätti siirtää Yhdysvaltain lähetystön Jerusalemiin, vastoin EU ja muun kansainvälisen yhteisön tahtoa.\nEuroviisutuntija Alon Levy toivoo, että poliitikot malttaisivat olla sotkematta politiikkaa ensi vuoden Euroviisuihin Israelissa.Antti Kuronen / Yle\nArgentiina vetäytyi ystävyysottelusta\nKulttuuriministeri Regevin kova linja Euroviisujen suhteen vaikuttaa olevan vastatuulessa.\nArgentiinan maajoukkue jätti hiljattain tulematta jalkapallon ystävyysotteluun Israeliin, kun kulttuuriministeri siirsi ottelupaikan Haifan kaupungista Jerusalemiin.\nIsraelin lehdistössä kulttuuriministeri Regeviä syytettiin jalkapallofiaskosta, koska hän pyrki tekemään politiikkaa ystävyysottelun kustannuksella.\nKun kulttuuriministeri ryhtyi paaluttamaan Jerusalemia euroviisujen pitopaikaksi, pääministeri Benjamin Netanjahu astui kuvaan. Pienen ministeriryhmän piirissä sovittiin, että Euroviisut järjestävä julkisen palvelun televisioyhtiö Kan saa päättää kisapaikan yhteistyössä EBU:n kanssa.\nLehtitietojen mukaan kulttuuriministeri Regev ei saanut osallistua ratkaisevaan puhelinpalaveriin.\nKädenvääntö kisapaikasta (siirryt toiseen palveluun) jatkunee kulisseissa, vaikka julkista keskustelua pyritäänkin rauhoittamaan. Israelin julkisen palvelun TV-yhtiö esittää ilmeisesti kahta paikkakuntaa EBU:lle ja lopullinen päätös tehdään loppukesästä.\nAvi toivoo, että euroviisut järjestettäisiin Tel Avivissa Jerusalemin sijaan kansainvälisen poliittisen ilmapiirin takia. Tel Aviv, Israel.Antti Kuronen / Yle\nBoikotit ovat mahdollisia\nEuroviisutuntija Alon Levy toivoo, ettei viisuihin sotkettaisi politiikkaa.\n– Jalkapallofiasko osoittaa, että boikotit ovat mahdollisia. Israelissa on politiikkoja, jotka pyrkivät keräämään irtopisteitä järjestämällä viisut Jerusalemissa.\nShellyn mielestä euroviisuvoittaja Netta on loistava esikuva etenkin naisille, koska hän esiintyy itsenään. Tel Aviv, Israel.Antti Kuronen / Yle\nEuroopassa on arvosteltu viime kuukausina Israelin voimankäyttöä gazalaisia mielenosoittajia kohtaan. Lähes 4 000 mielenosoittajaa on haavoittunut Israelin armeijan luodeista, minkä lisäksi Israel on estänyt heidän pääsynsä hoitoon Gazan ulkopuolelle.\nPalestiinalaisjärjestöjen vetämä boikottiliike BDS pyrkii aikaansaamaan kansainvälisen boikotin. BDS-liikkeen mukaan Israel pyrkii euroviisujen avulla kiilottamaan julkisivuaan ja peittelemään palestiinalaisia kohtaan tekemiään rikoksia. Liikkeen mielestä Israelin toiminta miehitetyillä alueille muistuttaa Etelä-Afrikan entistä apartheid politiikkaa (siirryt toiseen palveluun).\nYksikään maa ei ole vielä vetäytynyt Euroviisuista, mutta Irlannissa muun muassa Sinn Fein -puolue vaatii boikottia. Islannissa on kerätty nimiä boikottilistalle.\nNetta vaiennut politiikasta\n– Ensi kerralla Jerusalemissa, Barzilai hihkaisi heti viisut voitettuaan.\nEuroviisutuntija Alon Levyn mukaan Netta Barzilai ei ole kuitenkaan esittänyt juurikaan poliittisia mielipiteitä.\n– Muutoin hän puhui suvaitsevaisuudesta ja muiden ihmisten hyväksymisestä sellaisena kuin he ovat. Sitähän hänen laulunsakin käsittelee, toteaa Levy.\nHavilla ei ortodoksijuutalaisena ole televisiota. Hän on kuullut pelkkää hyvää Israelin edustajasta. Tel Aviv, Israel.Antti Kuronen / Yle\n"Netta on esikuva, etenkin naisille"\nJerusalemin ja Tel Avivin lisäksi mahdollisia kisakaupunkeja ovat Haifa ja Eilat. Tel Avivin rantabulevardilla kannustetaan kotikaupunkia.\nShelly on opiskelija ja innoissaa Nettan menestyksestä.\n– Olisi parempi järjestää viisut Tel Avivissa kaukana konflikteista. Puitteetkin ovat täällä Jerusalemia paremmat, sanoo Shelly.\nHänen mielestään Netta on myönteinen esikuva, etenkin naisille.\n– Netta ei täytä mallin mittoja, mutta hän esiintyy rohkeasti ja osoittaa, että kaikki on mahdollista. Se on tärkeä Me too -kampanjan jälkimainingeissa, Shelly sanoo.\nKeski-ikäinen Avi on samoilla linjoilla.\n– Ottaen huomioon kansainvälisen poliittisen ilmapiirin, Tel Aviv olisi Jerusalemia järkevämpi vaihtoehto, sanoo Avi.\n– Olemme todella ylpeitä Nettasta. Hän on erilainen artisti. Hän pursuaa iloa ja elämää. Israelilaisena olen ylpeä, että hän edustaa meitä.\nMyös ortodoksijuutalainen perheenäiti Havi iloitsee euroviisuvoitosta, vaikka hän ei ole nähnyt Nettan esitystä. Hänellä ei ole televisiota.\n– Olen kuullut pelkkää hyvää Nettasta. Itse kuulin vain pienen katkelman kappaleesta. Musiikki ei ole makuuni, mutta on hienoa, että hänen voittonsa tuo laulukilpailun Israeliin, sanoo Havi.\nIsrael suuttui Hollannille euroviisuparodiasta – "Katso miten hienosti laukaisen ohjuksia"\nEuroviisutUlkomaatNetta BarzilaiIsraelJerusalemLähi-itäEuroviisut 2018PalestiinalaisalueetTel AvivBoikotti


Taijan tekeleet: raitoja ja sukkia\nperjantaina, huhtikuuta 8\nraitoja ja sukkia\nTiedättekö tunteen, kun täytyy saada jotain mukavan aivotonta neulottavaa, koska tietää, että on tulossa kokouksia ja koulutuksia, joissa voi neuloa ja paljon?\nAloitin raitasukat sen vuoksi, ja sain ne aivan liian pian valmiiksi. Ensimmäiset tasaraitasukkani ikinä!\nMalli: Omasta päästä oman jalan mukaan, kärjestä alkaen.\nLanka: yht. 52g kahta väriäRegia Extra Twist Merino (75% Merino, 25% Polyamidi, 50g = 210m)\nOnneksi oli varastollinen lankaa ja eikun toiset sukat heti puikoille. Ja ne valmistuivat vieläkin nopeammin, kahdessa päivässä.\nLanka: 52g Novita Ticotico (75% villaa, 25% polyamidia, 100g=400m)\nJotenkin on kiehtova ajatus, että koska nämä sukat neuloutuivat kurssin aikana, muistan aina näitä käyttäessäni kurssin ja kaikki sen ihmiset. Lankaa oli kaksi kerällistä ja ne oli ärsyttävästi hieman eriväriset keskenään + raidat menivät epärytmiin kantapään kohdalla, poistin muutaman metrin sinistä toisesta sukasta ja sain raidat takaisin rytmiin.\nKirjaili Taija tänään 8.4.11\nTuo on kyllä jännä juttu, että johonkin käsityöhön liittyy muistoja hetkestä, jolloin sitä on tehnyt. Esimerkiksi itse kuuntelin tammikuun lopun - maaliskuun alun välisenä aikana äänikirjana koko Taru Sormusten Herrasta -trilogian, ja kun katselen sinä aikana tekemiäni käsitöitä, niin esimerkiksi tunikan takakappaleen yläosasta tulee mieleen tietyt kohtaukset trilogian 1. osassa, joihinkin ristipistotöihin taas assosioituu heti viimeisen osan jännittävät käänteet. Ja muistan takuuvarmasti edelleen, missä seminaarissa virkkasin hääpukuni boleroa syksyllä -99, muistan jopa paremmin kuin itse hääpäivän! ;)\nSama jutun huomasin jo aikoinaan, kun pelasin paljon tietokonepelejä, että tietyn pelin aikana tuli aina mieleen samat asiat, kun joskus tuli vatvottua jotain murheita pelin aikana. Vieläkin tulee mieleen jotkut yli 10 vuoden takaiset ikävät asiat, jos pelaa jotain sen aikaista lempipeliä.\nhuhtikuuta 08, 2011 9:48 ip.\nTutun näköinen lanka sukassa, sain muutama päivä sitten toisen eikun ensimmäisen valmiiksi. Helmien huovuttaminen on vienyt voiton neulomisesta.\nhuhtikuuta 14, 2011 9:28 ip.


Tuomiokirkko on Milanon kaupungin keskipiste, maailman suurin goottilainen katedraali ja Euroopan kolmanneksi suurin kirkko. Rakentamisen aloitti 1386 herttua Gian Valeazzo Visconti. Kirkko valmistui vasta 1813. Maggiorejärven seudun marmorista valmistettu julkisivu on merkillinen yhdistelmä gotiikkaa ja barokkia. Katedraali sijaitsee antiikin aikaisen Mediolanumin torin basilikan, julkisen rakennuksen, paikalla. Pyhän Ambrosiuksen uusi basilika, kirkko, rakennettiin tälle samalle paikalle 400-luvun alussa. Siihen lisättiin jatko-osa vuonna 836. Molemmat rakennukset tuhoutuivat tulipalossa 1075. Arkkipiispa Antonio da Saluzzo alkoi rakennuttaa paikalle ranskalais-goottilaista kirkkoa vuonna 1386. Rakennustyön vauhdittajaksi ryhtyi valtaan noussut arkkipiispan serkku Gian Galeazzo Visconti, joka sai mielikuvitukselliselle projektilleen kansan tuen. Vanhasta Sta Maria Maggioresta ryövättiin kaikki mahdollinen rakennusmateriaali uuteen kirkkoon. Rakennusprojekti työllisti 300 henkeä. 1400-luvulla rakennustyö pysähtyi melkein vuosisadaksi varojen ja teknillisen tietotaidon puutteeseen. 1510 valmistui kahdeksankulmainen kupoli Ludovico Sforzan aikana. Kupoli koristettiin 15 patsaalla, jotka esittivät pyhimyksiä, profeettoja, sibylloja (naisennustajia) ja muita Raamatun henkilöitä.\nEspanjalaishallinnon aikana rakennustyö oli pysähdyksissä. Carlo Borromeon astuttua arkkipiispan virkaan kaikki maalliset esineet poistettiin kirkosta. Näitä olivat ylhäisten henkilöiden hautamuistomerkit. Borromeo palkkasi arkkitehdiksi Pellegrinin, jonka kanssa he yhdessä muokkasivat kirkkoa renessanssityyliin. Julkisivun ’roomalaiseen’ tyyliin kuului pylväitä, obeliskeja ja suuri (kolmiomainen) päätykenttä. Vuonna 1577 Borromeo vihki koko rakennuksen uudeksi kirkoksi, joka korvasi aiemmat Sta Maria Maggioren ja Santa Teclan. 1600-luvulla julkisivu uudistettiin Federico Borromeon toimesta. Siihen tuli viisi portaalia ja kaksi keski-ikkunaa. 1649 Carlo Buzzi palautti julkisivuun alkuperäisen goottilaisen tyylin, johon kuuluivat suuret goottilaiset pilarit ja kaksi jättimäistä kellotornia. Vuonna 1805 Italian kuninkaaksi kruunattu Napoleon Bonaparte määräsi julkisivun työn loppuun saatettavaksi. Hänet kruunattiin kuninkaaksi juuri tässä tuomiokirkossa. Viimeistely toteutui seitsemässä vuodessa. Frasesco Soave lisäsi julkisivuun uusgoottilaisia yksityiskohtia yläikkunoihin. Napoleon sai kiitokseksi oman patsaansa yhteen torninhuippuun. 1800-luvulla hiottiin vielä yksityiskohtia, kuten puuttuvia holvikaaria ja torneja sekä eteläseinän patsaat. Uudet lasi-ikkunat asennettiin 1829-58. Viimeistely tehtiin 1900-luvulla. 1965 vihittiin käyttöön viimeinen ovi. Ihan täydelliseksi ei kirkkoa ole vieläkään saatu. Joistakin torneista puuttuvat vielä patsaat. Tuomiokirkon fasadi saneerattiin perusteellisesti vuosina 2003-09. Nyt säihkyy Candoglian marmori taas hohtavan valkoisena.\nAstuttaessa sisälle kirkkoon joudutaan ensiksi turvatarkastukseen. Kirkkosalin puolella tulee vastaan kirkon lattiaan viritetty messinkikisko. Se kuuluu 1786 tehtyyn Euroopan suurimpaan aurinkokelloon. Aurinkokelloon on merkitty horoskooppimerkit. Kirkko jakautuu päälaivaan ja sitä reunustaviin neljään sivulaivaan. Ennen kuoria ja sen perällä olevaa apsista tulee vastaan poikkilaiva eli ristikäytävä. Kattoa kannattelee 52 mahtavaa pylvästä. Katto on 45 m korkeudessa; se on korkein loppuun asti rakennetun goottilaisen kirkon holvi. Kuva alla: Kirkon keskilaivaa reunusti koko pituudeltaan suurikokoisia maalauksia, jotka kertoivat Carlo Borromeon elämästä. Hänet tunnetaan Milanon köyhien auttajana.\nKirkossa on kaksi saarnatuolia, joita kannattelevat kuparilla ja pronssilla päällystetyt atlantikset. Molemmilla puolin kuoria on urut. Apsiksessa palaa ylhäällä punainen valo, joka kätkee sisäänsä pyhäinjäännöksen, yhden naulan, jolla Jeesus oli ristiinnaulittu. Tämä on koko Milano arkkihiippakunnan arvokkaimpana pidetty reliikki. Kerran vuodessa naula tuodaan näytille Nivolan riitti -nimisessä juhlassa, jonka pani alulle Carlo Borromeo 1500-luvulla (Pyhän ristin löytämisen juhla). Mussolinin käskystä valmistetut 5-manuaaliset, 225-äänikertaiset urut ovat Italian suurimmat. Apsiksessa on kookkaat lasimaalaukset. Poikkilaivassa sijaitsee Trivulzio Candelabrum, 5 m korkea,seitsenhaarainen kynttilänjalka, johon on kuvioitu viiniköynnöksiä, vihanneksia ja mielikuvituseläimiä.\nEntisen mausoleumin etuosassa sijaitsee katedraalin tunnetuin teos, Marco D’Agraten Pyhä Bartolomeus. Hän kärsi marttyyrikuoleman nyljettynä. Sivuseinän lasimaalaukset kuvaavat Uuden ja Vanhan testamentin raamatunhistoriaa.\nKuorin alle johtavat portaat vievät kryptaan. Sinne on vapaa pääsy. Kryptaan on kätketty kardinaali Carlo Borromeon ruumis koko kuosissaan. Selvää kuvaa oli vaikea saada pocket-kameralla. Borromeon haudan vieressä on pääsymaksullinen kirkon aarrekammio, josta löytyy valtava kokoelma varhaiskristillisiä ja romaanisia taideteoksia, kuten norsunluusta tehtyjä kirjankansia, jotka esittävät raamatullisia kuvia, reliikkejä, vaatteita ym. Emme käyneet aarrekammiossa, mutta virtuaalikäynnin voi tehdä osoitteessa: http://www.sacred-destinations.com/italy/milan-treasury-photos/\nKryptan vastakkaisella puolella on toinen krypta, johon kätketyn pyhäinjäännöksen sisältö jäi selvittämättä. Emme myöskään olleet tietoisia arkeologisista kaivauksista, joita kirkon alla on tehty. Sieltä on löydetty varhaiskristillinen baptisterio (300-luvulta). Kaivauksissa on löytynyt myös aikaisempien paikalla sijainneiden katedraalien jäännöksiä. Siellä on mitä todennäköisimmin kasteallas, jossa Pyhä Ambrosius on kastanut oppilaansa Augustinuksen. P. Ambrosiuksesta tuli Milanon piispa vuonna 374. Kastekappeli on loistava esimerkki muinaisista kahdeksankulmaisista kastekappeleista. Milanon ensimmäinen katedraali valmistui vuonna 355, jolloin täällä pidettiin kirkolliskokous.\nP. Augustinus tuli Milanoon vuonna 384. Ambrosiuksen saarna teki häneen heti voimakkaan vaikutuksen. Aluksi Augustinukseen teki vaikutuksen Ambrosiuksen puhetaito, mutta jatkossa myös puhujan sana alkoi koskettaa. Niin Augustinus kääntyi kristityksi. Ambrosius kastoi Augustinuksen ja hänen poikansa Adeodatuksen pääsiäisvigilian yhteydessä vuonna 387. Kirkon alla oleva baptisterio on siis todistanut historiallisen tapahtuman, jossa yksi Latinalaisen kirkon opettaja (doctor ecclesiae) kastoi toisen, jolla tuli olemaan sama asema.\nKatedraalin sisältä löytyy toimisto, josta voi ostaa lippuja arkeologisten kaivausten kryptaan. Raunioista löytyy sekä 300-1100 luvun Pyhän Teklan katedraalin että 300-luvun baptisterion kaivaukset. Kastealtaaseen johdettiin vesi kahdesta uomasta. Paikassa näkyy osia marmorikiveyksestä ja osasia freskosta, piirtokirjoitus, mosaiikkipaloja ja käsityötaidonnäytteitä, kuten öljylamppuja.\nKuvat löytyvät osoitteesta: http://www.sacred-destinations.com/italy/milan-baptistery\nSuuri nähtävyys on pikku tornien ja veistosten täyttämä katto, jolta näkee Alpeille asti. Ei tosin näillä ilmoilla. Katolle pääsee rakennuksen ulkopuolelta, koilliskulmalta, hissillä, jos ei halua kävellä 250 porrasaskelmaa. Mutta ensiksi pitää mennä tupakkakauppaan, vai mikä puoti se olikaan siellä kaakkoiskulman suunnassa, arkkipiispan palatsia vastapäätä? Sieltä saa liput hissiin. Tuomiokirkon katolla on 2245 patsasta ja 135 suippoa pikkutornia. Siihen kiinnitin huomiota, että korkeimmalla ovat miehiä/piispoja esittävät patsaat, joiden kasvot suuntautuvat kirkosta ulospäin. Naispatsaat ovat vähän alempana ja katsovat aina sisälle päin. Oikeastaan naispatsaita nähdäkseen onkin siis välttämättä kiivettävä katolle!


FC Raahe - Uutta tekonurmikenttää kannatti 10 kaupunginvaltuutettua\nEtusivu »Uutta tekonurmikenttää kannatti 10 kaupunginvaltuutettua »\nUutta tekonurmikenttää kannatti 10 kaupunginvaltuutettua\n15.12.2018 0:09 Uutiset / Pääsivusto\nKoivuluodon monitoimikenttä sai 24 %:n kannatuksen Raahen kaupunginvaltuustossa 10.joulukuuta\nKoivuluotoon suunniteltu uusi monitoimikentä nousi esille Raahen kaupunginvaltuuston talousarviokokouksessa 10. joulukuuta. Investointiosan kohtaan 8208 liikunta- ja urheilualueet Päivi Kippola esitti, että talousarvioon lisätään 200 000 euroa Koivuluodon monitoimikenttää varten. Paavo Törmi kannatti Kippolan esitystä ja näin kenttäinvestoinnista tarvittiin äänestys.\nSuoritetussa nimenhuutoäänestyksessä Koivuluodon uuden tekonurmikentän puolesta äänesti 10 valtuutettua. Kenttähanketta puolsivat äänestyksessä Vesa Flink, Matti Honkala, Jani Redkin, Teija Larikka, Niko Peltokangas, Matti Nikula, Marko Salmela, Paavo Törmi, Jonne Törmäkangas ja Päivi Kippola,\nÄänestyksessä 200 000 euron kenttäinvestointia vastustivat valtuutetut Virpi Aho, Pirkko Ahokas-Tuohinto, Heikki Ahtimaa, Marina Alapere, Antero Aulakoski, Hannu Halmetoja, Jaana Hautamäki, Risto Rautio, Matti Hummastenniemi, Paula Heikkilä, Jussi Isokoski, Aimo Karppinen, Harri Kiviniitty, Tapio Linna, Kauko Lumiaho, Liisa Lumijärvi, Hanna-Leena Mattila, Jarmo Myllymäki, Niilo Ojala, Tarja Ollanketo, Pasi Parkkila, Sari Pekkala, Heikki Peltoniemi, Pekka Poukkula, Sulo Nurkkala, Nina Pulkkanen, Saila Salonsaari, Jouko Vasankari, Pyry Suonsivu, Jari Törmikoski, Pirkko Valtanen, Elsi Ylikulju. Valtuutettu Sari Niemelä oli poissa.\nÄänestyksen päätteeksi kokouksen puheenjohtaja totesi, että kaupunginvaltuusto on äänin 32-10 päättänyt olla investoimatta Koivuluodon monitoimikenttään.\nKoivuluodon monitoimikentän rakentamista valmisteltiin ennen valtuuston kokousta 3.joulukuuta Raahen kaupunginhallituksessa. Siellä kaupunginjohtaja Ari Nurkkala esitti kenttäinvestointia vuoden 2019 talousarvioon. Kaupunginhallituksen kokouksessa Liisa Lumijärvi esitti, että Koivuluodon monitoimikentän määrärahavaraus poistetaan ja Aimo Karppinen kannatti Lumijärven esitystä.\nPuheenjohtaja Jarmo Myllymäki totesi, että keskustelun kuluessa on tehty kaupunginjohtajan päätösesityksestä poikkeava kannatettu muutosesitys, joten kaupunginhallituksen tuli äänestää asiassa.\nAnnetussa äänestyksessä kaupunginjohtajan esitystä kentän rakentamiseksi kannatti kaupunginhallituksessa vain Marko Salmela. Kenttähanketta vastusti 10 hallituksen jäsentä: Jarmo Myllymäki, Tarja Ollanketo, Jaana Hautamäki, Aimo Karppinen, Risto Heinonen, Kristiina Kemppainen, Liisa Lumijärvi, Sari Pekkala, Pekka Poukkula ja Vesa Pukkila. Näin kaupunginhallituksen päätökseksi tuli äänin 10-1, että kaupunginjohtajan esittämä Koivuluodon monitoimikentän määrärahavaraus poistetaan vuoden 2019 talousarviosta.\nAlunperin seitsemän raahelaisseuraa toimitti syyskuun alussa esityksen Raahen kaupungille valaistun tekonurmipintaisen monitoimikentän rakentamisesta, jotta toistuvaan huhti- syyskuun kenttäpulaan saadaan ratkaisu. Kenttäesityksen kaupungille koostivat elokuussa AsMoon, FC Raahe, Pattijoen Tempaus palloilujaosto, Pattijoen Urheilijat juniorit, Raahe Cycling Cub, Raahen Jääkiekkoklubi ja Raahe Vesa. Esityksen tehneissä seitsemässä seurassa harrastaa liikuntaa noin 1700 lasta ja nuorta. Heidän harrastuksen taustalla toimii 3400 raahelaista vanhempaa.


PÄÄKIRJOITUS: Siis puutteet pois Uutena turvamenetelmänä Länsi-Uudenmaan pelastuslaitoksen alueella aloitetaan turvallisuushavainnoista ilmoittaminen kuntalaisille. Hienoa.Nyt pelastuslaitoksen yksiköt tutustuvat ympäristöön ja muistuttavat havaitsemistaan turvallisuuspuutteista erillisellä ilmoituksella. Kolumnit TUUMITTUA: Raivoa tiellä Ei ole mitään puolusteltavaa, käytökseni oli luokatonta ja rumaa. Erittäin rumaa. Sille on nykyään nimikin: tieraivo. Tunnustan heikkouteni, saan sellaisen puuskia. Ylimaalisimmin ärsyttävät maanteillä sivutieltä eteen tulevat könnääjät, vilkkua käyttämättömät toopet ja vastuuttomat pellet. Yleensä rähjään itsekseni, joskus sorrun myös kansainvälisiin käsimerkkeihin. Kolumnit TUUMITTUA: Osattiin sitä ennenkin Vihdin kuntaviisaat päättivät 20 vuotta sitten toukokuussa , että ”Vihti selviytyy hyvin”. Oli synkein lama-aika. Kunnan tulot sakkasivat ja väkeä sai kunnastakin lähteä.Paremman tulevaisuuden edistämiseksi kunnan seuraavan vuoden taloutta suunniteltiin oikein kaksipäiväisessä seminaarissa. Kolumnit PÄÄKIRJOITUS: Selitysten aika Vihdin kunnan sisäisessä valvonnassa nousi noin vuosi sitten epäily väärinkäytöksistä korjausavustusten käsittelyssä ja poliisitutkinta alkoi. Julkisuuteen asia päästettiin vasta elokuun lopulla. Poliisi on tutkinut asiaa törkeänä kavalluksena ja törkeänä virka-aseman väärinkäyttönä. Kolumnit TUUMITTUA: Oma koti kullan kallis Vihdin Kuvataidekoulun lukuvuoden teemana oli tänä keväänä Koti. Sen puitteissa kuvataidekoululaiset tekivät paljon tehtäviä, jotka ovat nyt esillä Galleria Pictorissa. Näyttelyn nimi on Kotipesässä.Minäkin olen miettinyt kotia viime aikoina. Kevät on monissa taloyhtiöissä talkoiden aikaa. Kolumnit PÄÄKIRJOITUS: Voimia vanhemmille Noin joka kolmas mopo on viritetty ja vanhemmat yleensä tietävät tämän. Liikenneturva kumosi keskiviikkona jyrkästi nuorten väitteen, että virittäminen parantaisi liikenneturvallisuutta.\nViimeistään nyt on se vuoden hetki, jolloin vanhempien pitäisi lastensa kanssa mopoilun säännöistä ja turvallisuudesta. Oikeasti. Kolumnit TUUMITTUA: Maailman parasta Suomi on maailman paras maa olla äiti Pelastakaa Lapset -järjestön Maailman äitien tila -raportin mukaan. Sen lisäksi täällä suuri vapaus valita koska, kuinka ja kenen kanssa vanhemmaksi ryhtyy. Näillä eväillä ajattelisi vanhemmuuden olevan, heh, lasten leikkiä.Me äidit olemme saaneet valtavana lahjana mahdollisuuden äitiyteen. Vaan kuinka olemme leiviskämme hoitaneet? Kolumnit Jännitys tiivistyy Kunnan tilapalvelu on harvakseltaan reagoinut julkiseen keskusteluun sisäilmasta. Niinpä huhumyllyt ovat saaneet pyöriä.Kansa on janonnut tietoa erityisesti päiväkotien ja koulujen sisäilmasta sen jälkeen kun Nummelan koulun sisäilmaongelmat ilmenivät ja opetus siirrettiin väliaikaisiin tiloihin. Kolumnit PÄÄKIRJOITUS 5.5: Hätähuuto vedestä Valtatie 25:n rakennustöissä 60-luvulla raskasta kalustoa putsattiin perimätiedon mukaan white spriillä eli hiilivetyliuottimella tienposkessa.Nummelan koulukeskus ja uimahalli puolestaan rakennettiin harjuun koverrettuun soramonttuun, jossa kuumimman soranajon aikaan kuorma-autojen öljyjä vaihdettiin perimätiedon mukaan lorauttamalla jäteöljy suoraan soraharjuun. Kolumnit TUUMITTUA 5.5: Kyllä mies mäen polkee Pehva satulassa, mäki kuin mäki. Niinpä niin.Koitti hetki kaivaa talven jäljiltä polkupyörä varastosta. Laakeripesät auki ja asianmukainen voitelu, vaijereiden voitelu, ketjujen voitelu, vaihteiston säätö, pumppaus ja lopuksi aparaatin kiillotus.Yksittäisiä pinnoja hinkatessa mieleen tuli: Onko tässä(kään) mitään järkeä? Sitten radalle – ketjut punaisena! Kolumnit TUUMITTUA 2.5: Sukkuloija ja vastasukkuloija Aamuruuhka matelee Turunväylällä kuin pitkä mittarimato. Se etenee hitain, aaltomaisin liikkein. Pääteiden madot ovat pitkiä, sillä pääkaupunkiseudulla käy töissä lähes 124 000 alueen ulkopuolella asuvaa. Kolumnit PÄÄKIRJOITUS 28.4: Kännykät kiinni tunneilla Kännyköiden kanssa räplääminen koulutunneilla on nyt yltänyt tasolle, jossa peli on vihellettävä poikki. Ehdottomasti. Kolumnit TUUMITTUA 28.4: Puutarhuriksi synnytään Aikainen ja satoisa lajike. Tämä on niin minun juttuni, sillä sisäinen puutarhurini ei ole vielä oppinut tarpeellista kärsivällisyyttä. Mangoldi, pinaatti, kesäkurpitsa, niitä kaikkia on monta eri lajia. Valinta on helppo, jos jossain edes vihjaistaan nopeaan kasvuun. Kolumnit PÄÄKIRJOITUS 25.4: Kulttuurin uusi säästöaalto Vihdin kirjasto- ja kulttuurijohtajan virka on runsaat neljä vuotta ollut kirjasto- ja kulttuuritoimenjohtajan virka.Virkaan valittiin puolisentoista vuotta sitten Sirpa Länsivuori, joka on nyt irtisanoutunut virasta. Viran edellinen haltija Maritta Turunen siirtyi kirjastojohtajaksi Lohjalle. Kolumnit TUUMITTUA 25.4: Ennustettua plutaamista Jopa tonnien painoiset jäälohkareet kulkevat vuolaissa virroissa kohti alajuoksua ja mötkähtelevät sillanpieliin. Vedenpinta nousee ennätyskorkeuteen; asuminen ja elinkeinojen harjoittaminen ovat uhattuina.Paljoa nämä asiat eivät normivihtiläistä hetkauta kun Pohjanmaan tulvat ovat lopulta aika kaukana. Kolumnit TUUMITTUA: Kirjoittamisen viikko? Ensi viikolla vietetään valtakunnallista Lukuviikkoa. Viime viikolla pääsin haastattelemaan kirjailija Tuija Lehtistä, kun hän vieraili Nummelan koulussa. Oppilaat kuuntelivat hänen puhettaan keskittyneen hiljaisuuden vallitessa, ja lopuksi esittivät reippaasti kysymyksiä kirjailijalle. Kolumnit PÄÄKIRJOITUS: Ollaan varovaisia Liukkaat kelit ovat ohi Vihdin taajamissa, joissa talven jälkiä on putsattu liikennealueilta parisen viikkoa. Harjakoneiden kanssa samaan aikaan kaduille alkoivat ilmestyä mopot.\nTalvikuukausina keskeytyksissä ollut ”liikkumisen vapaus” voi purkautua vauhdin hurman hakuisuutena, jossa nuoren kuljettajan liikennesilmä ei välttämättä ole vielä vireimmillään. Kolumnit PÄÄKIRJOITUS: Penkkejä vihtiläisille Kovat budjettikarsinnat ovat nyt meneillään Vihdin kunnassa. Tähän synkkyyden voivotteluun tarvittaisiin nyt edullista piristystä.\nMontako penkkiä Vihdin kunta on raaskinut vuosikymmenten saatossa – hyvinäkään aikoina – järjestää vihtiläisten iloksi? Nummelan keskustassa penkkejä on niin harvakseltaan, että muutama puliukko pystyy pitämään hallinnassaan koko penkkiarsenaalia. Kolumnit TUUMITTUA: Espoolaisiksiko tulemme? Vihdin johto, poliittinen johto mukaan lukien, on ollut neuvottelemassa kuntaliitosselvitysten alkamisesta Espoon ja Kirkkonummen kanssa.Vihdin lemppaaminen pois metropolialueesta viimeisimmässä karttaharjoituksessa taisi kirpaista niin lujaa, että metropoliin halutaan, vaikka sitten Espoon perämettänä. Näytetäänhän tällä samalla myös, että lohjalaisiksi emme halua emmekä tule. Kolumnit 2 kommenttia TUUMITTUA: Kun Jeesus oli tulossa Turkuun Niuhalan kansakoulussa, Vihdin yhteiskoulussa ja Vihdin lukiossa oli hyvä henki ja erinomaisen kannustava kuri. Näin muistelen sitä hienoa aikaa, jolloin taimesta kasvatettiin hentoista ja sittemmin vankistunutta vesaa. Kolumnit seuraava ›\nMuseossa voi aistia vanhojen tanssilavojen tunnelmaa\nJokikunnalla kyläkirppis, bongausta ja juhlakisat\nEnäjärvipatsaan paljastamisen kansanjuhla siirtyy\nLuento veteraaneille 29.5. seurakuntakeskuksessa\nVihdin Kuvataidekoulun lukuvuoden teemana oli tänä keväänä Koti. Sen puitteissa kuvataidekoululaiset tekivät paljon tehtäviä, jotka ovat nyt esillä Galleria Pictorissa. Näyttelyn nimi on Kotipesässä.Minäkin olen miettinyt kotia viime aikoina. Kevät... Kolumnittoimitus PÄÄKIRJOITUS: Voimia vanhemmille\nNoin joka kolmas mopo on viritetty ja vanhemmat yleensä tietävät tämän. Liikenneturva kumosi keskiviikkona jyrkästi nuorten väitteen, että virittäminen parantaisi liikenneturvallisuutta.\nViimeistään nyt on se vuoden hetki, jolloin vanhempien pitäisi... BlogiJohannes Koroma Hallituksen hartiat kapenevat\nHallituspuolueilla on vakavan harkinnan paikka. Kokoomuksen ja sosiaalidemokraattien kannatuksesta on huvennut kymmenesosa, eli 4,1 prosenttiyksikköä hallituskauden puoliväliin mennessä. Kolumnittoimitus PÄÄKIRJOITUS 5.5: Hätähuuto vedestä\nValtatie 25:n rakennustöissä 60-luvulla raskasta kalustoa putsattiin perimätiedon mukaan white spriillä eli hiilivetyliuottimella tienposkessa.Nummelan koulukeskus ja uimahalli puolestaan rakennettiin harjuun koverrettuun soramonttuun, jossa... KolumnitVesa Valtonen TUUMITTUA 5.5: Kyllä mies mäen polkee\nPehva satulassa, mäki kuin mäki. Niinpä niin.Koitti hetki kaivaa talven jäljiltä polkupyörä varastosta. Laakeripesät auki ja asianmukainen voitelu, vaijereiden voitelu, ketjujen voitelu, vaihteiston säätö, pumppaus ja lopuksi aparaatin kiillotus.... PaikallisetVesa Valtonen PÄÄKIRJOITUS 2.5: Turvallista kevättä\nLuonto huutaa pian vettä ja tienpenkat alkavat olla ruutikuivia. Niinpä tienvarsien maastopalot ovat pian arkea – jos tupakantumppeja heitellään autojen ikkunoista talviseen malliin. Liity Vihdin Uutisten nettikumppaniksi Olette aktiivinen paikallinen yhdistys tai seura ja haluatte toimintanne ja tapahtumanne laajan yleisön tietoon. Teiltä löytyy innokkaita kirjoittajia ja valokuvaajia. Haluatte nostaa esille kotipaikkanne tärkeitä asioita, ilmiöitä ja ihmisiä. Tutustu kumppanitoimintaan tästä. Ruoka\nTässä on käsityöläispanimoiden uusi trendi - tynnyrikypsytys\nOlut on ollut pitkään pinnalla ympäri maailmaa. Pieniä panimoita syntyykin nyt mitä eksoottisimpiin paikkoihin.\nKolmisenkymmentä luovaa käsityöläispanimoa kokoontui toukokuun alussa Kööpenhaminan Sparta Halleniin tarjoilemaan ensiluokkaisen maukkaita ja mielenkiintoisia oluita.


Kuinka tehdäSwag Light - Tips for you - Tipsed.Com\nKuinka tehdäSwag Light\nnyytti lamppu antaa mahdollisuuden lisätä valaistuksesta sinun sisustus ilman kutsua sähköasentaja.Se sopii erityisen hyvin vuokraajille ja huoneiston asukkaat joka muuten voi muuttaa valaistuksesta kodeissaan.Nyytti lamppu roikkuu koukkuja kattoon, ja jopa johto on osa sisustuselementti telineeseen.Se ei tarvitse olla liitettynä se kytkeä tavalliseen pistorasiaan.\nSwag lamppu pakki valaisin\nOsta nyytti pakki, joka sisältää valaisin peräisin rautakaupasta.Pakkaus sisältää katto koukkua ripustaa lamppu sekä johto, johto kansi ja valaisin, joka pitää lampun.\nhankinta tai tehdä lampunvarjostin teidän nyytti valoa.Voit käyttää perinteistä pöytävalaisin sävy, jos se on tyyppiä, että kiinnittimet on hehkulamppu.Se antaa sille mielenkiintoisen katsauksen, mutta muista, että se on ylösalaisin, kun ripustaa nyytti valo.Voit myös ostaa sävy nimenomaan tehty nyyt\nMuista, että käyttämällä ei-perinteisten alkion lampunvarjostin on toinen vaihtoehto.Voit käyttää suurta paperia lyhty kattamaan lamppu, mutta varmista, että se ei kosketa lampun koska lämpö voi aiheuttaa tulipalon.Voit myös tehdä omia varjoa veneen lanka ja paperia.Kevyt muovinen kukkaruukku voi olla reikä porattu pohjaan sijoittaa lamppu läpi ja tehdä alkuperäinen ja edullinen varjossa.\nPujota johto kautta johto kansi mukana pakki.Tämä on usein ketju että ohitat johto linkkien kautta, mikä peittää sen.Jotkut sarjat tulevat kangas kansi, joka langoitettu johto kautta samoin.\nKierrä koukku kattoon jossa haluat ripustaa valo.Kierrä toinen koukku katossa yläpuolella, jossa saat kytkemällä valon. Ripusta valaisin ensimmäisestä koukku, sitten levittää johto yli toinen koukku huolehtiminen jättää hieman löysää sitä.Kytke johto ja käyttää kytkintä johto käynnistä se ja pois.\nVoit tehdä oman johdon kansi ompelemalla putki kangas niin kauan kuin johto.\nÄlä käytä kohteita lampunvarjostin, joita ei ole paloturvallinen.\nlähde valaistus sarjat ja laitteiston tehdä oma lamput